text:
नवका- पुरनका लेख सर्च करु...
नीतीश जी ई केहन शुरुआत क रहल छथिन्ह?
बिहार के लोक पिछला विधानसभा चुनाव मे मुख्यमंत्री नीतीश कुमार जीके भारी बहुमत सं जीता फेर सं कुर्सी पर बैसा देलखिन्ह. लोक हुनका एहि उम्मीद सं गद्दी पर बैसलखिन्ह जे ओ राज्य सं भ्रष्टाचार के दूर करताह... पक्षपात... भेदभाव... अनियमितता... भाई-भतीजावाद पर लगाम लगएताह. राज्य के सभ लोक के बराबर के मौका देथिन्ह. लोक के कोनो तरहक अनियमितता के सामना नहि करय पड़तन्हि.
मुदा शुरुआती कदम सं लागि रहल अछि जे भारी वोट सं जीतय के कारण गुमान आबि गेल अछि. सरकार कतहुं ई त नहि सोचय लागल अछि जे ओ जे करि रहल अछि ओ सभ सही अछि? आओर ओ जे करत लोक के समर्थन मिलैत रहत ? सरकार कतहुं मनमर्जी पर उतारु त नहि भ रहल अछि? शायद ओ दोसर सरकार सं सबक नहि ल रहल छथिन्ह.
बिहार मे टीचर भर्ती होए के अछि. टीचर भर्ती के ई मामला 2004 के अछि. 34,540 प्रशिक्षित शिक्षक के भर्ती होए वाला अछि. मामला कोर्ट मे अछि. मुदा सरकार के तरफ सं सुप्रीम कोर्ट मे जे लिस्ट सौंपल गेल ओहि मे भारी अनियमितता अछि. एकरा देखैत सुप्रीम कोर्ट बिहार सरकार के लिस्ट के रद्द करि चारि हफ्ता मे नवका लिस्ट देबय लेल कहलक अछि.
एहि लिस्ट पर किछ लोक शिकायत कएने छलखिन्ह जे वरियता सूची बनाबय मे भारी धांधली कएल गेल अछि. सरकार के तरफ सं देल गेल लिस्ट मे काफी गड़बड़ी अछि. लिस्ट मे कइटा टीचर के नाम एहन अछि जिनकर जन्म आओर टीचर ट्रेनिंग करय के साल मे सिर्फ दू- तीन साल के अंतर अछि. कइटा नाम एहन अछि जिनकर जन्म परीक्षा पास करला के बाद के अछि.
सुप्रीम कोर्ट एहि लिस्ट पर सरकार के जमि क फटकार लगाबैत नवका लिस्ट बनाबय लेल कहलक. आब बिहार सरकार फेर सं चारि हफ्ता बाद नवका वरियता सूची पेश करत. एहि मे 34,540 के नाम के संग सभ आवेदन करय वाला टीचर पद के उम्मीदवार के नाम होएत. जेहि सं कोर्ट के ई पता करय मे दिक्कत नहि होएत कि लिस्ट मे कतय गड़बड़ी कएल गेल अछि.
बिहार मे 34,540 ट्रेंड टीचर के भर्ती होए के अछि. ई भर्ती उर्दू...शारीरिक शिक्षा आओर सामान्य विषय के टीचर के लेल होए वाला अछि. मामला सरकार टालैत रहल अछि. कोर्टक लड़ाई मे फंसल अछि. ई सभ भर्ती प्राइमरी स्कूल मे होए के अछि.
नीतीश सरकार एहि मामला के कोर्ट के आदेश के बादहुं लटकएनै छथिन्ह. बेर-बेर समय मांगि रहल छथिन्ह. आ फेर कोनो नहि कोनो बहाने टालि रहल छथिन्ह. एहि सं राज्य के हजारों ट्रेंड टीचर बेरोजगार दिन काटय लेल मजबूर छथिन्ह. हुनका सभ के आगां रोजी-रोटी के संकट ठाड़ छनि. मुदा नीतीश सरकार गड़बड़ी करय मे लागल अछि.
सरकार एहि सभ सं कि संदेश द रहल अछि? कि जिनका कोनो सम्पर्क नहि छनि...जे अपन कोनो कंटेक्ट नहि भिड़ा पएथिन्ह हुनकर काज नहि होएतन्हि. सरकार एहि मे पारदर्शिता किएक नहि बरैत रहल अछि? नीतीश जीके सोचबाक चाही जे एहि सभ सं सरकार के बदनामी होए छनि.
सदस्यता लें टिप्पणियाँ भेजें (Atom)


c: text/html

text:
पंडितक गप्प ( Panditak gapp ) - खट्टर ककाक तरंग - हरिमोहन झा |
पंडितक गप्प
(खट्टर ककाक तरंग)
ओहि दिन भुसकौलक बहिरु पंडित कैं खट्टर कका सॅं भिड़न्त भऽ गेलैन्ह । बात ई भेलैक जे पंडितजी छीतनबाबूक ओहि ठाम श्राद्धक नेओत पूरय आयल रहथि । भुटकुनबाबूक मृत्यु पर गप्प चलैत छल । पंडितजी ज्ञानक बात सभ कहऽ लगलथिन्ह – भावी पर ककरो वश नहिं चलैत छैक । हुनका त एखन मरबाक वयस नहि छलैन्ह । परन्तु नाऽकाले म्रियते कश्चित प्राप्तकाले न जीब्रति । जखन काल पूर भऽ जाउक तखन केओ नहिं बाँचि सकैत अछि। और , जा काल नहि पूर्ण होउक ता मरियो नहि सकैत अछि ।
तावत् ठाकुरबाड़ीक पुजेगरी चरणामृत बाँटय एलाह । पंडितजी माथ पर छिटैत श्लोक पढय लगलाह -
अकालमृत्युहरणं सर्वव्याधिविनाशनम ।
विष्णुपादोदकं पीत्वा शिरसा धारयाम्यहम ॥
एतबहि में कोम्हरो से पहुँचि गेलाह खट्टर कका । ओ अबितहि टोकलथिन्ह - की औ पंडितजी ! अहाँ एखने कहने छलिऎक जे विना काल पूर्ण भेने केओ मरिए नहिं सकैत अछि । तखन फेर 'अकालमृत्युहरणम' किऎक कहैत छिऎक।
पंडितजी एकाएक तेना उलंग पकड़ा गेलाह जे कोनो जवाबे नहिं फुरलैन्हि । गोङियाय लगलाह ।
खट्टर कका हमरा कहलैन्ह – देखै छह ? जखन पंडित लोकनि खंडित भऽ जाइ छथि त एहिना गोंगियाय लगैत छथि ।
हम कहलिऎन्ह - खट्टर कका, हिनका लोकनिक श्लोक में परस्पर-विरोध किऎक रहैत छैन्ह ?
खट्टर कका बजलाह - एकर कारण जे पंडित लोकनि परस्पर-विरोध क प्रेमी होइ छथि। जहिना लोक में, तहिना श्लोक में। तैं हिनका लोकनिक वचन में परस्पर-विरोध रहैत छैन्ह। कहह त फेर देखा दिऔह। [पंडित जी सॅं] की औ पंडितजी ! भावी त सर्वोपरि थीक ?
पंडितजी -अवश्य।
न भवति यन्न भाव्यं भवति च भाव्यं विनापि यत्नेन।
करतलगतमपि नश्यति यस्य हि भवितव्यता नास्ति।
खट्टर कका- बेस, मानि लिय जे हमरा भावी अछि जे काल्हि मृत्यु भऽ जाएत। आब कह जे लाखो यत्न कैने हम बॉंचि सकैत छी ?
पंडितजी-कथमपि नहिं।
यद्धात्रा लिखितं ललाटपटले तन्मार्जितुं कः क्षमः।
खट्टर कका-और जौं बड़का सॅं बड़का डाक्टर कैं मॅंगाबी ?
पंडितजी-धन्वन्तरिक बापोक ऎने कोनो फल नहिं।
खट्टर कका-और यदि छुटबाक भावी हो, तखन ?
पंडितजी-तखन अनायासे बॉंचि जाएब।
खट्टर कका-तखन त उद्योग करबाक कोनो प्रयोजन नहिं ?
पंडितजी- कनेक कुंठित होइत -नहिं, उद्योग सेहो करबाक चाही।
उद्योगिनं पुरुषसिंहमुपैति लक्ष्मी-
दैवेन देयमिति कापुरुषा वदन्ति।
दैवं निहत्य कुरु पौरुषमात्मशक्त्या
यत्ने कृते यदि न सिध्यति कोऽत्र दोषः।
खट्टर कका-[हमरा सॅं] - देखैत छह ? बान्हल लीक पर श्लोकक पहिया कोना गुड़कै त छैन्ह ? परन्तु कनेक लीक सॅं फराक कऽ दिऔन्ह कि गाड़िए उनटि जैतैन्ह । [पंडितजी सॅं] की औ पंडितजी ! एहि वचन सॅं त दैव उड़ि जाइत छथि। त खन भवितव्यता दऽ जे कहने छलिऎक, से ?
पंडितजी-भवितव्यता कैं के काटि सकैत अछि ? तादृशी जायते बुद्धिर्यादृशी भवितव्यता ।
खट्टर कका हमरा कहलन्हि- देखह, ई कोना दूनू पानि मारैत छथुन्ह ?(पंडितजी सॅं ) पंडितजी ! एहि श्लोक सॅं त पुरुषार्थ कटि जाइत अछि ।
पंडितजी - (सशंकित भय) - से कोना ?
खट्टर कका – अहाँ क जेहन भावी रहत तेहने न बुद्धि भऽ जाएत ?
पंडितजी – हॅं ।
खट्टर कका - एकर अर्थ जे अहाँक बुद्धि स्वतंत्र नहिं अछि । और जखन बुद्धिए अपन सक्क नहिं त अपना बुद्धिऍं काज की करब ? तखन पुरुषार्थक की अर्थ?
पंडितजी माथ कुड़ियबय लगलाह । खट्टर कका पुनः कहलथिन्ह - यदि भबितव्यते प्रबल तखन त ककरो उपदेश देव सेहो व्यर्थ थीक ।
पंडितजी - से कोना ?
खट्टर कका – देखू, पंडितजी । यदि कर्ता स्वतंत्र हो तखन ने 'सत्यं वद' ‘धर्मं चर' आदि उपदेशक सार्थकता । परन्तु अहाँ जे श्लोक पढलहुँ तकर आशय बहराइ त अछि जे हमरा लोकनि स्वतंत्र नहिं , प्रयोज्य-कर्ता मात्र छी । तखन विधि-निषेध क की अर्थ ! समुद्राक लहरि कैं केओ आदेश दैत छैक जे तों एहि बाटे चलह ? धनुष सॅं छुटल वाण कैं केओ शिक्षा दैत छैक जे तों एहि गति सॅं चलह ? यदि हमरा लोकनि नियतिक धारा में बहि रहल छी और अपना गति-विधि पर अधिकारे नहिं अछि, तखन 'इदं कर्तव्यम' 'इदं न कर्तव्यम' एहि 'तथ्य' प्रत्ययक की अर्थ ? तखन त 'चाही' शब्दे कोष सॅं उठि जैबाक चाही । एहना स्थिति में पाप-पुण्यक भेद की ? धर्मशास्त्र निरर्थक भऽ जाइछ । की पंडितजी ! अहाँ के ई बात स्वीकार अछि ?
पंडितजी पुनः गोङियाय लगलाह । खट्टर कका रेड़ब शुरू कैलथिन्ह - पंडितजी, हमरा लग लट्ट-पट्ट नहिं चलत । या त भवितव्यता बला श्लोक काटू अथवा धर्मशास्त्र कैं गंगा में विसर्जन करू । दूनू घोडा पर एके संग फानि कऽ चढैत छी, तैं खसि पडैत छी । कोनो एक पर सवार होउ ।
परन्तु पंडितजी कैं दुहू घोड़ा समान रूप सॅं प्रिय छलैन्ह । कोनो एक कैं छोडय नहिं चाहैत छलाह । तैं अक्क-सक्क में पडि गेलाह ।
हम देखल जे पंडितजी घामें-पसीने तर भऽ रहल छथि । ओ बकबका कऽ माटि धयने छथि और खट्टर कका क एहन सन क्रम जे चित्त कइए क छोड़थिन्ह । तैं कोनो दोसर गप्प उठयबाक चाही जाहि सॅं पंडितजी के पलखति होइन्ह । अतएव प्रसंग बदलैत कहलिऎन्ह- पंडितजी, एखन त डॆरा रहतैक ?
पंडितजी कैं उसास भेटि गेलैन्ह । फक्क द निसास छोडैत बजलाह – हॅं । काल्हि धरि त भोज्येक समारोह छैक । परसू हमरा सभ कें विदाइ भेटत ।
हम – पंडितजी, भोज्य त खूब समारोह सॅं भऽ रहल छैक ?
पंडितजी – भला ताहू में कहबाक बात ? तीन दिन सॅं लोक कैं बालूसाहिएक ढेकार भऽ रहल छैक । एहि परोपट्टा में आइधरि एहन मधुरक भोज नहिं भेल छल ।
हम - पंडित लोकनिक विदाइयो त नीक जकाँ करथिन्ह ?
पंडितजी - चाहिऎन्ह त सैह । छीतनबाबू हियबगर लोक छथि । असर्फिए सॅं पिंड कटने छथि । वृषोत्सर्ग सेहो जेहन होमक चाही । शय्यादान में रेशमी तोसक देने छथिन्ह । चालिस हजारक चिट्ठा छैन्ह । तखन जौं पंडित सभ कैं दोसाला नहिं देथिन्ह त लोक की कहतैन्ह ?
हम – भुटकुनबाबू छलाहो तेहने एकबाली !
पंडितजी – अहा हा ! दाता कर्णे बूझू । एहन लोक की आब फेर हैत ? ओ निश्चय कोनो राजा-महराजा घर में जन्म नेने हैताह । जेहन यशस्वी ओ छलाह तेहने श्राद्ध भऽ रहल छैन्ह । स्वर्गो सॅं देखि पुलकित होइत हैताह । प्रेतक निमित्त जे चौदहमासी थारी-बाटी लोटा-गिलास उत्सर्ग भेल छैन्ह से सभटा चानीएक। पुरोहित-महापात्र सभ नेहाल भऽ गेलाह । भगवान भुटकुनबाबूक आत्मा कैं शान्ति प्रदान करथुन्ह ।
खट्टर कका एती काल धरि चुपचाप सुनैत छलाह । आब नहिं रहल गेलैन्ह । बजलाह – अयॅं औ पंडितजी ! अहाँ तीन रंगक बात किएक बजैत छी ? एक रंगक बात बाजू ।
पंडितजी - हम तीन रंगक बात कोना बजैत छी ?
खट्टर कका – अहाँ कैं की विश्वास अछि ? छीतनबाबूक पितर स्वर्गलोक में छथिन्ह ? अथवा प्रेतयोनि में ? अथवा पुनर्जन्म ग्रहण कैने ? तीनू बात त एक संगे नहि भऽ सकैत अछि
आब पंडितजी फेर गोंगियाय लगलाह । खट्टर कका कहलथिन्ह – अहाँ स्वयं ज्ञान क योग दऽ कऽ देखिऔक । जौं भुटकुन बाबू सरिपहुँ ग्रहण कैने हैताह त छठियार वा बरही भेल हेतैन्ह । चेंहो-चेंहो करैत दूध पिबैत होयताह । छौ मासक बाद जा कऽ अन्नप्राशन हैतैन्ह गऽ ! तखन भातक पिंड हुनका कोना पैठ हैतैन्ह ? और यदि ओ स्वर्ग लोक में विहार करैत हैताह तखन ओहिठामक 'अमृतोदक' छोडि एहिठामक हस्तोदक पीबय किऎक औताह ? और यदि ओ प्रेतलोक में भटकैत होथि त हुनका निमित्त छाता जूता किऎक उत्सर्ग करौलिऎन्ह अछि ? कि प्रेतगण पनही पहिरि कऽ चलैत छथि ?
पंडितजी कैं निरुत्तर देखि खट्टर कका बजलाह –औ पंडितजी ! अनका परतारिऔक परन्तु खट्टर झा नहिं मानताह । ई सभटा प्रपंच अहीं लोकनिक पसारल अछि । केवल लेबक हेतु । लोभीक गाम में ठक्क उपास नहिं पडय । से यावत पर्यन्त एहि देश में छीतन बाबू सन-सन स्वर्गकाम व्यक्ति जिबैत छथि तावत अहाँ सन-सन पंडित कैं बालूसाहिक ढेकार होइते रहतैन्ह । परन्तु आब अधिक दिन नहिं चलत से कहि दैत छी ।
पण्डितजी खिसिया कऽ बजलाह – अहाँ चार्वाक जकाँ बजैत छी । आत्मा कैं नहिं मानैत छी । तैं एना कहै छी ।
खट्टर कका पुछलथिन्ह - ‘आत्मा' अहाँ ककरा कहैत छिऎक ?
पंडितजी शास्त्रार्थक मुद्रा में बाजय लगलाह – शरीर, इन्द्रिय, मन , बुद्धि - सभ सॅं पर जे सत-चित-आनन्द स्वरुप छथि ? सैह आत्मा थिकथि ।
खट्टर कका – आत्मा कहियो दुःखितो पडैत छथि ? हुनका कोनो आधि-व्याधि , मामिला-मोकदमा, ॠण पैंच - कथुक चिन्तो रहैत छैन्ह ?
पंडितजी - कथमपि नहिं । आत्मा नित्य शुद्ध बुद्ध मुक्त आनन्द स्वरूप थिकाह । हुनका में शरीर वा मनक धर्म आरोप करब अनर्गल थीक ।
आब खट्टर कका पुनः गसिया कऽ धैलथिन्ह – औ पण्डितजी ! जखन आत्मा स्वतः आनन्द स्वरूप थिकाह तखन अहाँ ई किऎक कहलिऎक जे भगवान भुटकुनबाबूक आत्मा कैं शान्ति प्रदान करथुन्ह ? भुटकुनबाबूक आत्माकैं कि खैंक गड़ल छैन्ह ?
हम देखल जे पण्डितजी पुनः खट्टर कका क चपेट में आबि गेलाह । खट्टर कका तेना न घेरि लैत छथिन्ह जे बेचारे सकपंज भऽ जाइ छथि ।
पण्डितजी क्रोध सॅं फों-फों करय लगलाह । पुनः वीरासन लगवैत बजलाह - अहाँ हमरा सॅं कठ-विवाद करैत छी ? बेस, तखन लियऽ । जखन अहाँ सपरि कऽ ढूह लड़क हेतु आएल छी त हमहूँ फाँड़ भिड़ि कऽ तैयार छी । आइ भइए जाय ।
खट्टर कका हमरा कहलन्हि - देखह, आब केहन धुरपटांग होइत अछि !
पण्डितजीक पूर्वपक्ष सुरु भेलैन्ह – औ खट्टर झा ! पहिने ई कहू जे अहाँ सन्ध्या-गायत्री जपैत छी ?
खट्टर कका उत्तर देलथिन्ह – सन्ध्या-गायत्री हुनका लेल छैन्ह जे पापी ओ मंदबुद्धि होथि ।
पण्डितजी उत्तेजित होइत पुछलथिन्ह - से कोना ?
खट्टर कका शान्त भाव सॅं कहलथिन्ह – देखू 'अघमर्षण' सूक्तक अर्थे छैक पाप छोड़ाबय बला मंत्र । और गायत्री मंत्रक अभिप्राय छैक बुद्धिक हेतु प्रार्थना (धियो यो नः प्रचोदयात) । अतएव जे पाप कैने होथि वा 'धी' (बुद्धि) कें प्रचोदित (प्रेरित) कराबय चाहथि से संध्या-गायत्री करथु ।
पंडितजी तामसे भेर भऽ गेलाह । थरथर कपैत पुछलथिन्ह – अहाँ भोजन-काल भगवानक हेतु नैवेद्य दैत छी ?
खट्टर कका शान्त भाव सॅं उत्तर देलथिन्ह - हम अपने थारी में खायब और हुनका लेल नीचाँ में दू टा भात छीटि देबैन्ह, एहन अपमान नहिं कऽ सकैत छिऎन्हि । भगवान कोनो कुकुर-बिलाड़ि नहिं छथि जे ओहि तरहें कौरा देल जएतैन्ह ।
पण्डितजी क्रुद्ध होइत पुछलथिन्ह – अहांँ चन्दन करैत छी ?
खट्टर कका अविचलित भाव सॅं उत्तर देलथिन्ह - प्राचीन काल में भोगाविलाषिणी युवती स्तन में चन्दन करैत छलीह और भोज्याभिलाषी ब्राह्मण ललाट में । आब केओ भोज्ये नहिं खोअबैत अछि त चंदन कथीपर करू ? यदि हमरो बालूसाहीक नेओत पड़य त चंदन कऽ सकैत छी । परन्तु हमरा त केओ पंडित में मोजरे नहि करैत अछि ।
हम कहलिऎन्ह - खट्टर कका, अहाँ त पंडित-पछाड़ छी । पंडित लोकनि अहाँक डरे छीह कटने भेल फिरैत छथि ।
खट्टर कका बजलाह – हौ, हमरा पंडितबला असलीए गुण नहिं अछि । टीङ ठोप नहिं करय अबैत अछि । अर्घी-सराइ ओ घंटीक टंट-घंट नहिं रखैत छी। चारि घंटा बैसि कऽ नाक दाबल पार नहिं लगैत अछि । आडम्बर पसारय नहिं अबैत अछि । दरबार करबाक लूरि नहिं अछि । नहिं त हमरा कि लड्डू-जिलेवी सॅं अरुचि रहै अछि ?
पंडितजी बजलाह - जे ब्राह्मणक कर्मे नहिं करत तकरा नेओत कोना भेटतैक ?
न तिष्ठति तु यः पूर्वां नोपास्ते यश्च पश्चिमाम ।
स शूद्रवद्धहिष्कार्यः सर्वस्मादद्विजकर्मणः ॥
अहाँ सूर्योपस्थान करैत छी ?
खट्टर कका कहलथिन्ह –बिना सूर्योपस्थान कैने कि जिलेबी कंठ में अटकि जाइ छैक ?
पंडितजी तमसाइत बजलाह – ई शुष्क विवाद थीक । एतबा काल श्राद्धस्थला में शास्त्रार्थ करितहुँ त विदाइ भेटैत । अहाँ सॅं की भेटत ? केरा ? एही- ठाम एकटा छीतन बाबू छथि जे पंडितक एतेक सत्कार करैत छथि । और एक अहाँ छी जें पंडितक निन्दा करैत छी । कि पंडित अहाँ लेखें बड्ड अधलाह होइ छथि ?
खट्टर कका विनयपूर्वक कहलथिन्ह - सभ पण्डितक विषय में त नहिं कहि सकैत छी । परन्तु किछु पण्डित में ई सात टा लक्षण घटित होइ छैन्ह -
लोभी क्रोधी तथाऽधीरः स्त्रैणः कृपण एव च ।
निन्दकश्चाटुकारश्च पण्डितः सप्तलक्षणः ॥
से जे जेहन भारी पण्डित तेहने लोभी, तेहने खिसियाह, तेहने अगुताह, तेहने कृपण, तेहने निन्दक, ओ तेहने खुसामदी ।
पण्डितजी कचकचाइत बजलाह – अहाँ भारी निन्दक छी ।
खट्टर कका शान्त भाव सॅं बजलाह - एकर कारण जे हमहुँ संस्कृत पढने छी
पंडितजी - संस्कृत ओ परनिन्दा में की सम्बन्ध ?
खट्टर कका - अव्यभिचरित सम्बन्ध। कोनो पण्डित एहन छथि जिनका अनकर नि न्दा वेत्रेक पेटक अन्न पचैत होइन्ह ?
हम पुछलिऎन्ह- खट्टर कका, ई बात यथार्थ। परन्तु एकर कारण की ?
खट्टर कका बिहुँसि उठलाह। पुनः बजलाह- कारण ई जे जैखन केओ संस्कृ त प्रारम्भ करैत छथि तैखन सीखि जाइत छथि जे 'हम' उत्तम पुरुष, 'तों' मध्य म पुरूष, और सभ केओ 'अन्य' अर्थात 'अधम पुरुष'। 'उत्तम' ओ 'मध्यम' क अनन्तर त 'अधमे' कोटि होइ छैक। तैं संसार भरिक लोक हुनका दृष्टि में 'अध म' बूझि पड़ैत छैन्ह।
हम- वाह ! ई त एक लाखक गप्प कहल।
खट्टर कका-तखन खट्टर-पुराणक एकटा और श्लोक सुनि लैह-
मधुरेषु महाप्रीतिः श्रृंगाररसचिन्तनम।
परोपदेशे पाण्डित्यं पण्डितस्य त्रयोगुणाः॥
हम- खट्टर कका, पण्डित लोकनि अनका एक प्रकारक उपदेश दैत छथिन्ह और स्वयं दोसरा प्रकारक आचरण करैत छथि। एकर की कारण ?
खट्टर कका-एकरो कारण व्याकरणे। संस्कृत भाषा में पहिनहि क्रियाक भेद कऽ देल गेल छैक। 'परस्मैपद' एक रंग, ओ 'आत्मनेपद' दोसर रंग। एही अभ्यासक कार णे पण्डित लोकनि क्रिया मात्र में 'परस्मै' (दोसराक हेतु) ओ 'आत्मने'(अपना हेतु) क भेद करैत छथि।
हम- खट्टर कका, इहो लाख टकाक गप्प भेल। राजा भोज रहितथि त एहन-एहन बात पर अशर्फी उझीलि दितथि।
खट्टर कका-हौ, हमरा त बर्फीओ उझिलयबला गुणग्राहक नहिं भेटैत छथि। छुच्छ प्रशंसा जतेक लियऽ।
हम- खट्टर कका, हमरा त ओतबा अछिऎ नहिं जे अहाँक बातक मूल्य दऽ सकी । परन्तु एकटा ई त कहू जे पण्डित लोकनि लोभी किऎक होइ छथि ?
खट्टर कका मुसकुराइत बजलाह – हौ, जनिका बाल्यावस्थहि सॅं एकटा, दूटा नहिं, दस-दस टा 'लकार' कंठस्थ करा देल जाइन्ह, तनिका जौं 'ल' अक्षरक संस्कार नहिं हेतैन्ह त कि 'द' अक्षरक हैतैन्ह ? एही द्वारे पंडित लोकनि लेबा में प्रवीण होइ छथि , देबा मे कृपण ।
हम - खट्टर कका, अहाँ त सभटा चमत्कारे बजैत छी । तखन ई कहू जे पण्डित लोकनि एतेक रसिक किऎक होइ छथि ?
खट्टर कका बिहुँसैत बजलाह – एकटा कारण त यैह जे ओ वाल्यावस्थहि सॅं 'मनोरमा-कुचमर्दन' क अभ्यास करैत छथि, गुरु ओहि में परीक्षो लैत छथि न्ह । आन कोनो भाषा में एहन पाठ्यग्रन्थ भेटतौह ?
हम - धन्य छी खट्टर कका । तेहन-तेहन मौलिक गप्प कहैत छिऎक जे किनको ध्यान में नहिं आयल हेतैन्ह । तखन ई कहू जे पण्डित लोकनि अपना बुद्धि सॅं किछु सोचि कऽ नव अविष्कार किऎक नहिं करैत छथि ?
खट्टर कका - एकर कारण हम एक बेर कहने छिऔह । प्रारम्भहि सॅं लघुकौमदी में अहं वरदराज भट्टाचार्यः, अहं वरदराज भट्टाचार्यः ......
बहिरू पण्डित कैं त सभ किछु सुनाइ नहि पडलैन्ह, परन्तु सारांश बुझा गेलैन्ह । बजलाह – अहाँ लोकनि एतीकाल सॅं पण्डितक उपहास करैत छी ? परन्तु पण्डित बिना कोनो काज नहिं चलि सकैत अछि ।
खट्टर कका बजलाह - जे असली पण्डित छथि , तिनका हम थोडे किछु कहैत छिऎन्ह ? जे नकली पण्डित छथि तिनके पोल खोलबाक हेतु खट्टर झाक जन्म भेल छैन्ह ।
पंडितजी – असली ओ नकली पण्डित में अहाँ कोना भेद करैत छी ?
खट्टर कका – असली पण्डित विद्या क अन्वेषण में रहैत छथि, नकली पंडित विदाइ क अन्वेषण में । असली पंडित ज्ञानक विस्तार करैत छथि, नकली पंडित धोधिक विस्तार । असली पंडित मूर्खताक संहार करैत छथि, नकली पंडित केवल मधुरक संहार ।
एतबहि में छीतनबाबूक ओहि ठाम सॅं एक चङ्गेरा मधुर पंडितजी कैं आवि गेलैन्ह । ओ फुरफुरा कऽ उठि गेलाह ।
Harimohan Jha Ki Kahaniya
Maithili Story
- asked 8 months ago
- B Butts

robotstxt: allowed

filter: keep


text:
नवका- पुरनका लेख सर्च करु...
Patna me NIFT
पटना में बनय वाला नेशनल इंस्टीच्यूट ऑफ फैशन टेक्नालॉजी...निफ्ट के लेल सरकार 58 करोड़ 65 लाख रुपए के मंजूरी दए देलक अछि. ई पाई तीन साल मे मकान बनाबय आओर पढ़ाई लिखाई के विभिन्न मद मे खर्च कएल जाएत. नेशनल इंस्टीच्यूट ऑफ फैशन टेक्नालॉजी...निफ्ट के लेल सरकार पहिनहि पटना के पास मीठापुर में दस एकड़ जमीन दए देने अछि. ई जमीन कृषि विभाग केर खाता सं देल गेल अछि. एहि ठाम कइटा विषय में बैचलर के डिग्री देल जाएत. डिग्री के लेल केंद्र सरकार सं मंजूरी सेहो मिलि गेल अछि. निफ्ट के लेल एकेडमिक प्रोग्राम सेहो तय करि देल गेल अछि. बैचलर ऑफ फैशन टेक्नालॉजी इन डिजाइन मे फैशन डिजाइन... एक्सेसरी डिजाइन... टेक्सटाइल डिजाइन आओर कम्युनिकेशन डिजाइन के अलग- अलग चारि सालक कोर्स के मान्यता देल गेल अछि. एकरे संग बैचलर ऑफ फैशन टेक्नालॉजी इन एपरेल प्रोडक्शन के लेल दु सालक कोर्स सेहो होएत.
पटना मे खुलय वाला ई निफ्ट के नौवां ब्रांच अछि. एहि सं पहिने दिल्ली के अलावा मुम्बई... बंगलौर... चेन्नई... हैदराबाद... कोलकाता... कुन्नुर आओर रायबरेली मे सेहो निफ्ट केर पढ़ाई भs रहल अछि. जल्दीए निफ्ट के ब्रांच शिलांग आओर भोपाल में सेहो खुलत. पटना मे एहि साल सं पढ़ाई सेहो शुरू भs जाएत. फिलहाल एकर पढ़ाई केर लेल अस्थायी व्यवस्था कएल गेल अछि.
1 टिप्पणी:


text:
सौर ऊर्जा ओ ऊर्जा छै जे सीधा सूर्य सं प्राप्त कैल जायत छै. सौर ऊर्जा सं ही मौसम एवं जलवायु कें परिवर्तन करय छै. इ धरती पयर कईक प्रकार कें जीवन (पेड़-पौधाक आ जीव जंतु) कें सहारा छै.
ऐना तं सौर ऊर्जा कें कतेकों प्रकार सं प्रयोग कैल जायत छै. किन्तु सूूर्य कें ऊर्जा कें बिजली ऊर्जा मे बदलय कें सें हो मुख्य रूप सं सौर ऊर्जा कें रूप मे जानल जायत छै. सूर्य कें ऊर्जा कें दू प्रकार सं बिजली ऊर्जा मे बदलय जा सकय छै. पहिल प्रकाश-बिजली सेल कें सहायता सं आ दोसर कोनों तरल पदार्थ कें सूर्य कें उष्मा सं गर्म करय कें बाद अइ सं बिजली जनित्र चला कं.
भारत मे सौर ऊर्जा कें लेल कइक कार्यक्रमक कें संचालन भारत सरकार कें नवीन आ नवीकरणीय ऊर्जा मंत्रलय दूवारा कैल जायत छै. हैंडबुक ऑन सोलर रेडिएशन ओवर इंडिया कें अनुसार भारत कें अधिकांश भाग मे एक साल मे 250-300 धूप निकलय वाला दिनक सहित प्रतिदिन प्रति वर्गमीटर 4-7 किलोवाट घंटाक कों सौर विकिरण प्राप्त होय छै. राजस्थान आ गुजरात मे प्राप्त सौर विकिरण उड़ीसा मे प्राप्त विकिरण कें अपेक्षा बेसि छै. देश मे 30-35 मेगावाट/ प्रति वर्ग किलोमीटर छाया रहित खुला क्षेत्र हुअ कें बावजूद उपलब्ध क्षमता कें तुलना मे देश मे सौर ऊर्जा कें दोहन काफी कम छै (जे 31-5-2014 कें स्थिति कें अनुसार 267 मेगावाट छै.)
सौर पैनेल दूवारा चालित कम्प्यूटर
सौर ऊर्जा जे रोशनी एवं उष्मा दूनू टा रूप मे प्राप्त होय छै कें उपयोग कइक प्रकार सं होय सकय छै. सौर उष्मा कें उपयोग अनाज कें सुखावय , जल उष्मन,खाना पकावा, प्रशीतलन , जल परिष्करण तथा बिजली ऊर्जा उत्पादन कें लेल कैल जा सकय छै. फोटो वोल्टायिक प्रणाली दूवारा सौर प्रकाश कें बिजली में रूपांतरित करय कं रोशनी प्राप्त कैल जा सकय छै. प्रशीतलन कें काज कैल जा सकय छै. दूरभाष , टेलीविजन , रेडियो आदि चलैल जा सकय छै. तथा पंखाक व जल पंप आदि भी चलैल जा सकय छै.
जल कें ऊष्मन
सौर ऊर्जा सं गरम जल कें प्राप्ति होय छै. सौर उष्मा पर आधारित प्रौद्ययोगिकी कें उपयोग घरेलू व्यापारिक व औद्ययोगिक इस्तेमाल कें लेल पाइन कें गरम करय कें लेल कैल जायत सकय छै. देश मे पिछलक दू दशक सं सौर जल उष्मक बनैल जा रैल अछि. लगभग 4,50,000 वर्गमीटर सं बेसि क्षेत्रफल कें सौर जल उष्माक संग्राहक संस्थापित कैल जा चूकल छै. जे रोजाना 220 लाख लीटर पाइन कें 60-70 डिग्री सेंटीग्रेड तसक गरम करय अछि. भारत सरकार कें अपारम्परिक ऊर्जा स्नेतक मंत्रलय इ ऊर्जा में उपयोग कें प्रोत्साहन ,जन-प्रचार आदि कार्यक्रम चला रहल छै.
जखन हम आ उष्मक सं पाइन गरम करय अछि तं अइ सं उच्च आवशयकता वाला समय मे बिजली कें बचत होयत छै. 100 लीटर क्षमता कें 1000 घरेलू सौर जल उष्मक सं एक मेगावाट बिजली कें बचत होय छै. साथ ही 100 लीटर कें क्षमता कें एक सौर उष्मक सं कार्बन डाइऑक्साइड कें उत्सर्जन मे प्रति वर्ष 1.5 टन कें कमी हेतय. इ संयंत्रक कें जीवन -काल लगभग 15-20 साल कें छै.
सौर -पाचक (सोलर कुकर )
सौर उष्मा दूवारा खाना पकावा सं विभिन्न प्रकार कें परंपरागत कें ईंधनक की बचत होयत छै. बाक्स पाचक , वाष्प-पाचक व उष्मा भंडारक प्रकार कें एवं भोजन पाचक ,सामुदायिक पाचक आदि कें सौर-पाचक विकसित कैल जा चुकल अछि. ऐना सें हों बाक्स पाचक विकसित कैल गेल अछि जे बरसात या धूंध कें समय मे बिजली सं खाना पकांवा कें लेल प्रयोग कैल जा सकय अछि. अबतक लगभग 4,60,000 सौर -पाचक बिक्री कैल जा चूकल छै.
सौर हवा उष्मन
सूरज की गर्मी कें प्रयोग दूवारा कटाई कें पश्चात कृषि उत्पादक व अन्य पदार्थ कें सुखावें कें लेल उपकरण विकसित कैल गेल अछि. अइ पद्धतिक कें प्रयोग कें दूवारा खुला मे अनाजक व अन्य उत्पादकक कें सुखावा कें समय हुअ वाला नुकसान कम कैल जा सकय अछि. चाय, पत्तिक, लकड़ी, मसाले आदि कें सुखावें मे हिन कर व्यापक प्रयोग कैल जा रहल छै.
सौर स्थापत्य
कोनों आवासीय व व्यापारिक भवन कें लेल स आवयक छै की ओइ में निवास करय वाला व्यक्तिक कें लेल ओ सुखकर होय. सौर स्थापत्य वस्तुत: जलवायु कें संग सामन्जस्य राकय वाला स्थापत्य छै. भवन कें अंतर्गत बहुत सं अभिनव विशिष्टताआक कें समाहित करय जाड़ा व गर्मी दूनू ऋतुअक मे जलवायु कें प्रभाव कें कम कैल जा सकय छै. अस कें चलते परंपरागत ऊर्जा (बिजली व ईंधन) कें बचत कैल जा सकय छै.
आदित्य सौर कार्यशालाक
भारत सरकार कें अपारम्परिक ऊर्जा स्नेत मंत्रलय कें सहयोग सं देश कें कईक भागक मे आदित्य सौर कार्यशालाक स्थापित कैल जा रहल अछि. नवीकरणीय ऊर्जा उपकरणक कें ब्रिकी, रखरखाव ,मरम्मत एवं तत्संबंधी सूचना कें प्रचार-प्रसार एकर मुख्य हेतय. सरकार अइ कें लेल एकमुश्त धन आ दू साल तइक किछू आवर्ती राशि उपलब्ध करवय छै. इ अपेक्षा राखल गेल छै की इ कार्यशालाक ग्राहक सुहद रूप सं कार्य करतय एवं अपन लेल धन स्वयं जुटैतेय.
सौर फोटो वोल्टायिक
सौर फोटो वोल्टायिक तरीका सं ऊर्जा प्राप्त करय कें लेल सूर्य कें रोशनी कें सेमी कंडक्टर कें बनल सोलर सेल पयर डालय क बिजली पैदा कैल जायत छै. इ प्रणाली मे सूर्य कें रोशानी सं सीधा बिजली प्राप्त करय कइक प्रकार कें कार्य सम्पादित कैल जा सकय अछि.
फोटो वोल्टायिक प्रणाली माडयूलर प्रकार कें होय छै. अइ मे कोनों प्रकार कें जीवाष्म ऊर्जा कें खात नहि होय छै तथा एकर रखरखाव व परिचालन सुगम छै. साथ ही इ पर्यावरण सुहृद अछि. दूरस्थ स्थानाक , रेगिस्थानी इलाकक , पहाड़ी क्षेत्रक,दूवीपक ,जंगली इलाकक आदि जत कें प्रचलित ग्रिड प्रणाली दूवारा बिजली आसानी सं नहि पहुंच सकय छै कें लेल इ प्रणाली आदर्श छै. अतएव फोटो वोल्टायिक प्रणाली दूरस्थ दुर्गम स्थानाक कें दशा सुधारय मे अत्यंत उपयोगी छै.
सौर लालटेन
सौर लालटेन एकटा हल्का ढोया जाय सकय वाला फोटो वोल्टायिक तंत्र छै. अइ कें अंतगर्त लालटेन रख रखाव रहित बैटरी इलेक्ट्रॉनिक नियंत्रक प्रणाली व 7 वाट कें छोटका फ्लुओरेसेन्ट लैम्प युक्त माडयूल तथा एकटा 10 वाट कें फोटो वोल्टायिक माडयूल आवा छै. इ घर कें अंदर व घर कें बाहर प्रतिदिन 3 सं चार घंटाक तइक प्रकाश द सकय मे सक्षम छै. किरासिन आधारित लालटेन ,ढिबरी, पेट्रोमैक्स आदि कें इ एकटा विकल्प छै. एकरा तरह नहि तं अइ मे धुआं निकलय छै नहि आइग लगय कें खतरा छै आ नहि स्वास्थ्य कें. एखन तइक लगभग 2,50,000 कें ऊपर सौर लालटेन देश कें ग्रामीण इलाकक मे कार्यरत अछि.
सौर पाइन पंप
फोटो वोल्टायिक प्रणाली दूवारा पीने व सिंचाई कें लेल कुआंक आदि सं जल कें पंप कैल जैनाय भारत कें लेल एकटा अत्यंत उपयोगी प्रणाली छै. सामान्य जल पंप प्रणाली मे 900 वाट कें फोटो वाल्टायिक माडयूल एकटा मोटरयुक्त पंप एवं अन्य आवश्यक उपरकरण होय छै. एखन तइक 4,500 सं ऊपर सौर जल पंप संस्थापित कैल जैल चकय छै.
ग्रामीण बिजलीकरण (एकल बिजली घर)
फोटोवोल्टायिक सेलक पर आधारित इ बिजली घरक सं ग्रिड स्तर कें बिजली ग्रामवासिक कें प्रदान कैल जा सकय छै. इ बिजली घरक मे अनेकक सौर सेलक कें समूह ,स्टोरेज बैटरी एवं अन्य आवश्यक नियंत्रक उपकरण होय छै. बिजली कें घरक मे वितरित करय कें लेल स्थानीय सौर ग्रिड कें आवयकता होय छै. इ संयंत्रक सं ग्रिड स्तर कें बिजली व्यक्तिगत आवासक सामुदायिक भवनक व व्यापारिक केंद्रक कें प्रदान कैल जा सकय छै. एकर क्षमता 1.25 किलोवाट तइक होय छै. एखन तइक एक मेगावाट कें कुल क्षमता कें ऐहन संयंत्र देश कें कइक हिस्साक मे लगैल जा सकय छै. अइ मे उत्तर प्रदेश , देश कें उत्तर पूर्वी क्षेत्र ,लक्षदूीप बंगाल कें सागर दूवीप व अन्डमान निकोबार दूवीप समूह प्रमुख छै.
सार्वजनिक सौर प्रकाश प्रणाली
ग्रामीण इलाकक मे सार्वजनिक स्थानक एवं गलियां, सड़कक आदि पर प्रकाश करय कें लेल इ उत्तम प्रकाश स्नेत छै. अस मे 74 वाट कें एकटा वोल्टायिक माडयूल एकटा 75 एम्पीयर घंटा कें कम रख-रखाव वाला बैटरी तथा 11 वाट कें एकटा फ्लुओरेसेन्ट लैम्प होय छै. सांझ होयत हीं इ अपने आप जल जायत छै. आ भोर कें समय बुइझ जायत छै. देश कें कइक भाग मे एखन तइक 40,000 सं बेसि इकाइयां लगायल जा चुकल छै.
घरेलू सौर प्रणाली सौर प्रणाली कें अंतर्गत 2 सं चार बल्ब (या मरकरी लाइट) जलैल जा सकय अछि. साथ ही अइ स छोट डीसी पंखा आ एकटा छोटका टेलीविजन 2 सं 3 घंटा तइक चलैल जा सकय अछि. अइ प्रणाली मे 37 वाट कें फोटो वोल्टायिक पैनेल व 40 एम्पीयर घंटा कें कम रख-रखाव वाला बैटरी होय छै. ग्रामीण उपयोग कें लेल अइ प्रकार कें बिजली कें स्नेत ग्रिड स्तर कें बिजली कें मुकाबले काफी बढिया छै. एखन तइक पहाडी ,जंगली व रेगिस्तानी इलालक कें लगभग 1,00,000 घरक मे इ प्रणाली लगैल जा चुकल छै.
स्रोत: स्थानीय समाचार, पत्र सूचना कार्यालय


text:
नवका- पुरनका लेख सर्च करु...
किसान भाई पर ध्यान
सूखा आओर बाढ़ि के बाद बिहार सरकार के ध्यान आब किसान भाई पर गेल अछि. किसान भाई के खेती के आधुनिक तकनीक के जानकारी देबय लेल राज्य मे 166 टा ई-किसान केंद्र खोलल जाएत. एहि ई-किसान केंद्र पर खेती के उन्नत तरीका के संग खाद-बीज के सही इस्तेमाल... पाला आओर कीट सं फसल के केना बचाएल जाए ई सभ बताएल जाएत. एहि केंद्र पर किसान भाई सं जैविक...ऑर्गेनिक खेती के फायदा सेहो बताएल जाएत. ई- किसान केंद्र खोलय के संग-संग सरकार के योजना हर गाम मे कृषि विकास रथ सेहो भेजय के अछि. एहि कृषि विकास रथ मे कृषि वैज्ञानिक के संग पशुपालन आओर सहकारिता विभाग के लोक सेहो रहताह. एक अक्तूबर सं ब्लॉक के पांच-पांच पंचायत मे कृषि विकास शिविर सेहो लगाएत जाएत. एहि शिविर मे किसान भाई के सेहो बढ़ि-चढ़ि के हिस्सा लेबाक चाही. आधुनिक-उन्नत खेती के फायदा उठाएबाक चाही. जेहि सं पैदावार के संग-संग कमाई सेहो बढ़य.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मिथिला में मैथिलि फिल्लमक भूमिका --
किछु मैथिल फिल्लम , जे आजुक समय में मिथिला लेल बरदान सवित भसकैत अछि , जाही सन भाषा में बढ़ोतरी और मनोरंजनक संग आई इन्कोम के प्रमुख साधन बनत , गाम- घर में पसरल भोजपुरी के चलन किछु कम होइय्त , और मिथिला में मैथिलि फिल्लम फेस्टिवल के कार्य सेहो निम्न होयत से आशा कैल जासकैत अछि , एक नजीर अहूँ दी अहि पर देखल जाओ ---
1.ममता गाबै गीत सन सुरुवात कैल मैथिल फिल्लमक आब अप्पन रफ़्तार पकैर चुकल अछि , ई फिल्लम निकलला के बद मैथिलि फिल्लम पर बरेक जरुर लगी गेल् छल , मुदा २. सस्ता जिनगी महाग सेनुर ई साबित केलक जे नै मिथिला में मैथिलि फ़िल्मक बहुत अभिलाषी छैथि , ई फिल्लम निकलक बाद किछु बिराम जरुर लेलक ,मुदा आब निरंतरण में कत्तार लागल जैत अछि , देखल जाओ ओहि पर एक जानकारी ।
३. आओ पिया हमर नगरी ४. ममता ५ . कखन हरव दुःख मोर ६ . दुलरुवा बाबू ७. सेनुरक लाज ८ . गरीबक बेटी ९ . सोहागिन १ ० . सजना के अगना में सोलहो सिंगर १ १ . मुखिया जी १ २ . सेन्हक बंधन १ ३. पिया भेल परदेशी १ ४ . सेनुरिया १ ५ . सजना अहाँ बिना १ ६ . कमला १ ७ . मिथिला के योधा १ ८ .अफवाह १ ९ . प्रितीया २ ० . हम नै जयाव पिया के गाम २ १ . मरी गेल बेटी दहेजक खातिर २ २ . सब दिन सौस के एक दिन पुतोह के २ ३ कर्म आ भाग्य २ ३ . हमर गाम अप्पन लोक २ ४ . चट मगनी पट बियाह २ ५ खुरलूची , 26. एक चुटकी सिंदूर
आ और किछु निर्माणधीन सेहो अछि , जेनाकी - १. सेनुरक मोल बड अनमोल २ . हीरो तहर दीवाना ३ . रंगवाज छोरा ४ . छुटत नै प्रेमक रंग ५ . अछिंजल ७ . घोघ में चाँद ८ . हमर सोतिन ९ . हरबरी बियाह कानपट्टी सेनुर १ ० . छोटकी कन्या बडकी कन्या १ १ . चैन पुर वाली १ २ . संस्कार १ ३ . हमरो करा द बियाह १ ४ . घटकैती १ ५ सोतिनक बेटी १ ६ . अयं रोँ घुटरा ई की केलही इतियादी
आब अहिं सब कहु मात्र २-३ वर्ष में मैथिलि फिल्लम एंडस्ट्रि कतय पहुँच गेल , किछु एहो जानकारीभेटल हन जे किछु कलाकार ओ हिंदी और भोजपुरी छोरी मैथिलि दिस मुहँ मोराला हान , ई मिथिला लेल गौरव के बात अछि , अहं सब एक नजर अहि प्रोमो पर सेहो ध्यान दी - जय मैथिल जय मिथिला ,


text:
राजविराज : मिथिला राज्य आ मैथिली भाषाकें सुनिश्चितताक मांग करैत मैथिली साहित्य परिषद् राजविराजद्वारा प्रमुख जिल्ला अधिकारी मार्फत प्रधानमन्त्रीसहित सम्बन्धित निकायकें बीतल बृहस्पतिदिन ज्ञापनपत्र पठाओल गेल.
परिषद्क अध्यक्ष शुभचन्द्र झाक नेतृत्वमे मैथिलीकर्मी सभक टोलीद्वारा सहायक प्रमुख जिल्ला अधिकारी बेद बहादुर कार्कीमार्फत ज्ञापन पत्र देल गेल. उक्त टोलीद्वारा प्रधानमन्त्री सुशील कोइराला, संविधान सभाक अध्यक्ष सुवास नेम्वाङ्ग, सहमति सम्वाद तथा वार्ता समितिक अध्यक्ष डा. बाबुराम भट्टराईकें संबोधनमे अलग-अलग ज्ञापन पत्र देल गेल.
सम्बिधान सभाद्वारा लोकतान्त्रिक गणतन्त्र नेपालक सम्बिधान निर्माणक कार्य भ' रहल आ संघीयता अन्तर्गत राज्य पुनर्संरचनाक लेल पहिचानक विभिन्न आधार सभ प्रस्तुत भ' रहल कहैत भाषिक आधारमे मिथिला राज्य बनबाक मांग कएल गेल अछि. भाषाक आधारमे गठित राज्यमे राष्ट्रिय एकताक सम्भावना बढि रहल ज्ञापन–पत्रमे उल्लेख अछि.
(रिपोर्ट : करुणा झा)


text:
नवका- पुरनका लेख सर्च करु...
विवाद नहि विकासक गप करु
हेलो मिथिला अहां सभक एहन मंच अछि जतय विकासक गप होएत अछि. मिथिला...मैथिलक गप होएत अछि.
हेलो मिथिला एहन दलान अछि जेहि ठाम हम सभ अपन
गाम-घर... जिला...राज्यक विकासक गप करय छी. अपन दुख-दर्द...परेशानी के राखि ओकरा दूर करय के उपाय सोचय छी.
एहि ठाम हम सभ मिथिला-मैथिलीक उत्थान केर बात करय छी. हम सभ चाहय छी जे मिथिला-मैथिलीक चर्चा देश-विदेश मे होए.
मिथिला उन्नति करय... हमर मैथिल भाई लोकनि के दुनिया भर मे नाम होए.
एहि मंच पर हम सभ एहि बात के राखय छी जे मिथिला मे केना उद्योग-धंधा लागय... केना लोक के रोजगार मिलय.... केना इंफ्रास्ट्रक्चर के विकास होए. केना सड़क...रेल...बिजली...पानि केर सुविधा मिलय.
एहि ठाम हम सभ एक -दोसरा के पाग उछालय लेल नहि जुटल छी.
हेलो मिथिला पर सैकड़ों लोक के... समदिया के पोस्ट डालय के राइट छनि. कृपया ई ध्यान राखल जाए जे किनको पर कोनो व्यक्तिगत आरोप... आक्षेप नहि लागय.
किनको खराब कहय सं नीक जे हमरा सभ हुनका सं किछ नीक गप सीखय के कोशिश करि.
आओर कखनो एक तरफा खबर नहि देबाक चाही. जखन तक दुनु पक्ष के अहांक पास विचार नहि आबि जाए ओकरा लोक के सामने लाबय सं बचबाक चाही.
फेर मिथिलाक...मैथिलीक विकास के लेल हजार टा मुद्दा अछि. अपना सभ के ओहि मुद्दा पर ध्यान रखबाक चाही.
कोशिश ई होबाक चाही जे सभके संग लsक चलि. जे खराब करताह से खराब नतीजा पएताह. हुनकर खुद अपन क्रेडिट खराब होएत.
हुनकर चिंता नहि करु...बस अपन कोशिश नीक करबाक होबाक चाही.
अहां सभ हेलो मिथिला पर जमि कs लिखु. गाम-घरक... पावनि-त्योहार...सुख-दुख के गप करु. लोक के उत्साह बढ़ाबय के काज करु. कविता...कहानी लिखु
हमर आग्रह जे अहां सभ विकासक गप करु... विवादक नहि.
एकटा आओर गप अहांक hellomithilaa मे पहिने जे लास्ट मे डबल aa लागय छल ओ आब सिंगल भ गेल अछि. आब सिर्फ http://hellomithila.com पर अहांक ई ब्लॉग खुलि जाएत.
अहां अपन विचार hellomithilaa@gmail.com पर भेज सकय छी.
धन्यवाद
हितेंद्र कुमार गुप्ता
www.hellomithila.com/
1 टिप्पणी:


text:
अहां के ई जानि कs खुशी होएत कि तमाम बॉलीवुड स्टार दरभंगा के जमील शाहक डिजायन कएल आओर बनाएल शूज पहिनने रहय छथिन्ह.
जमील शाहक नाम बॉलीवुड स्टार के लेल कोनो परिचय केर मोहताज नहि अछि. जमील बॉलीवुड के सभ पैघ कलाकार लेल शूज डिजाइन करए आओर बनाबए छथिन्ह.
जमील डांस के जेहन मे राखि शूज बनाबए छथिन्ह. देखल जाए तं जमील बॉलीवुड केर
इकलौता शू डिजायनर छथिन्ह.
शूज डिजायन करय सं पहिने जमील बॉलीवुड स्टार सं मिलs हुनका सं ओहि डांस के बारे मे पूरा जानकारी लए छथिन्ह. जमील हर गाना आओर डांस के हिसाब सं अलग-अलग शूज डिजायन करए छथिन्ह.
डांसिंग शूज केर दुनिया मे जमील आई टॉप पर छथिन्ह मुदा कुछ दिन पहिने तक हिनका कई-कई दिन तक खाली पेट सुतय पड़य छलन्हि.
जमील दरभंगा जिला के डोघरा गाम के रहय वाला छथिन्ह. ई गाम जाले के पास अछि. जमील के पिता खेती करय छथिन्ह आओर ट्यूशन सेहो पढ़ाबय छथिन्ह.
बचपन मे घऱ मे भेल कहासुनी के बाद दिल्ली आबि गेलखिन्ह फेर एतय सं मुंबई चलि गेलाह.
मुंबई मे शूज बनाबए के संग जमील डांस सेहो सीखय लगलाह.
एक दिन संदीप सं डांस सीखय के दौरान जमील के पता चललन्हि जे इंडिया मे डांसिंग शूज नहि बनाएल जाएत अछि आओर बॉलीवुड स्टार सभ विदेश सं शूज मंगाs क डांस करय छथिन्ह.
जमील के एहिमे नीक मौका देखाय पड़लन्हि आ ओ डांसिंग शूज बना संदीप जी के देखौलखिन्ह. संदीप के कहय के मुताबिक ओ एहि शूज मे 13 बेर सुधार कएलखिन्ह... अंत मे 14वां बेर संदीप के जमील के बनाएल शूज पसंद अएलन्हि.
एकर बाद जमील मुड़िsक नहि देखलाह. आब तं एहन अछि जे बॉलीवुड के सभ पैघ स्टार जमील के शूज पहिन डांस फ्लोर पर उतरए छथिन्ह.
जमील आब शाह शूज केर नाम सं शूज डिजायन करय आओर बनाबय छथिन्ह.
जमील जीक कहनाए छनि जे पिछला दिन कनाडा के वैंकुवर मे जे टोएफा अवार्ड समारोह भेल छल ओहि मे कैटरीना आओर करीना हिनके डिजायन कएल शूज पहिने छलीह. जमील के कहनाए छनि जे रणवीर के शूज के लेल हिनका खासतौर पर दिल्ली बुलाएल गेल छलन्हि.
जमील के एहि बात के अफसोस छनि जे कनिक देरी के कारण ओ अमेरिकी राष्ट्रपति बराक ओबामा के भारत यात्रा के दौरान मुंबई मे अपन शूज नहि द पएलाह... आब ओ बिहार के मुख्य मंत्री नीतीश कुमार जीके अपन बनाएल शूज पहिनाबय चाहय छथिन्ह.
मुंबई मे काफी बिजी रहय के बादहुं जमील अपन गाम अनाय नहि भूलए छथिन्ह... पिछला साल दिसंबर मे गाम आएल छलखिन्ह.
जमील अपना गाम मे एकटा ट्यूशन इंस्टीट्यूट खोलय चाहय छथिन्ह आओर एकर उद्घाटन नीतीश कुमार सं कराबय चाहय छथिन्ह.


text: कलकत्ता. वेब पर मैथिली ओ मैथिल केर पर्याप्त उपस्थिति कें देखैत एक नव आ नीक प्रयास भेल अछि. नाना प्रकारक संजाल केर संगहि मैथिली सोशल साइट मिथिलाफेस एक नीक विकल्प अछि. एतय खुजि क' मैथिली ओ मिथिला केर मुद्दा पर मैथिल चर्च क' सकैत छथि आ छिरियाएल दोस-महिम सं गप्प-सरक्का केर संगहि सूचना केर संचार सेहो क' सकैत छथि. मैथिली भाषा मे इंटरनेट ब्राउजर (फायरफोक्स) आ इन्टरनेट सर्च इंजिन (गूगल मैथिली) उपलब्ध अछि, मुदा सामाजिक संजाल नहि छल. मैथिली भाषाक पहिल आ एकमात्र सोशल साइट (सामाजिक संजाल) आबि गेल अछि मिथिलाफेस केर रूप मे. कोनो सामाजिक संजाल बनायब आसान नहि होइत अछि. लगभग छओ मास धरि अथक कोशिश केलाक बाद मिथिलाफेस उपलब्ध भेल अछि. मिथिलाफेस कें मैथिली मे बनेबाक श्रेय रौशन चौधरी कें जाइत अछि. जे बहुत संयमक संगे डेग बढ़ा रहल छथि.


text:
नव दिल्ली : साहित्य अकादेमी द्वारा ऑल इंडिया पोएट्री फेस्टिवल आइसं इम्फालमे आयोजित अछि. 21-22 दिसंबरकें आयोजित एहि दू दिना महोत्सवमे मैथिली दिससं अरुणाभ सौरभ कविता प्रस्तुत करताह. जवाहर लाल नेहरू मणिपुर डांस एकेडमी सभागारमे आयोजित एहि काव्य उत्सवक दोसर दिन मने सोमदिनक तृतीय सत्रमे अरुणाभ मैथिली कविता प्रस्तुत करताह.
एहि कार्यक्रममे देशक अनेक भाषाक कवि लोकनि भाग ल' रहल छथि. कार्यक्रममे विभिन्न भाषाक काव्य पाठ सहित हिन्दी, बांग्ला, तेलगू आ मणिपुरी कवितापर वार्ता आयोजित अछि. संगहि पहिल दिन भरतनाट्यम आ दोसर दिन मणिपुरी नृत्यक कार्यक्रम सेहो राखल गेल अछि. एहि अवसर पर साहित्य अकादेमी द्वारा प्रकाशित साहित्य सस्ता मूल्य पर बिक्री हेतु उपलब्ध होयत.


text:
चन्ना मामा / एस. मनोज
चन्ना मामा,चन्ना मामा, कनिये इम्हर आउ
कोनाक इ राति दिन होय, हम सभकेँ समझाउ
कोना बादल चलै गगन मे, तारा टिम टिम चमकै
रंग बिरंगक खिलल फूल सभ, कोना गम गम गमकै
कोनाकें बिजुरी चमकै छै, कोना बरखा आबै
चिड़ै चनमुनी उड़ै छै कोना, मोनक जे हर्षाबै
फूल पात सभ रंग पबैत अछि, कोनाकें बतलाउ
मुरै बेचारा बिन रंगक अछि, कियैक से समझाउ
दीप बारिकें उड़ै छै कोना, भगजोगनी यौ मामा
राह चलैत जे सभ राही छथि, कियैक चलैत छथि वामा
प्रश्न सुनिकें बिहुँसके मामा, बौआ के समझौलनि
एक एककें प्रश्नक उत्तर बौआकें बतलौलनि
सभ क्रिया आ सभ रचनाक मूलमे अछि विज्ञान
पढ़ू लिखू विज्ञानक पोथी ,तखनहि भेंटत ज्ञान
आय काल्हि त घार घारमे छथि गुगल महाराज
प्रश्न अहाँ जे बाजि रहल छी सभहक खोलता राज


text:
बीतल रवि-सोम मने 23-24 अप्रील कें कलकत्ताक शिशिर मंच मे SOIMELA आयोजित भेल छल. एकर विशेष बात ई छै जे ई महिला लोकनि द्वारा आयोजित ओ संचालित होइ छै.
SOI CREATIVE WOMEN संस्थाक ई कार्यक्रम लोक संस्कृति, आदिवासी संस्कृति, साहित्य पर आधारित छल जकर एहि खेपक थीम छल 'भूमिकन्या'. भूमिकन्या मने सीता मने मैथिली.
बंगाली महिला लोकनि द्वारा आयोजित एहि दू दिवसीय इवेंट मे दुनू दिन मैथिलीक सत्र राखल गेल छल. प्रख्यात साहित्यिक ओ रंगकर्मी विभा रानी दुनू दिन मैथिली कें प्रजेंट केलनि.
पहिल दिन मिथिलाक प्रसिद्ध डहकन #गालीगीत केर प्रस्तुति देलनि. विभारानी मैथिली गीतक गायन ओ प्रस्तुति सं दर्शक पर विशेष प्रभाव छोड़बा मे सफल रहलीह. मैथिली गीत पर बंगाली मानुष झूमि उठल.
दोसर दिन कहिनी ओ लोकोक्ति पर वैचारिक सत्र मे तीन अन्य आदिवासी भाषाक संग मैथिली दिस सं विभा रानी भाग लेलनि.
रंगकर्मी किरण झा, साहित्यिक राजीव रंजन मिश्र, आमोद झा, देवेन्द्र हजारी, रूपेश त्योंथ आदि भाषाकर्मी लोकनि विभा रानी सं भेंट क' विभिन्न बिंदु पर फइल सं चर्च-बर्च केलनि.


text:
मिथिला केर विषय मे वृहद विष्णु पुराण केर मिथिला-माहात्म्य खंड मे कहल गेल अछि जे गंगा सं हिमालय मध्य 15 नदी युक्त परम पवित्र तीरभुक्ति (तिरहुत) स्थित अछि. तीरभुक्ति मिथिला सीता केर धरती निमिकानन अछि, ज्ञान केर क्षेत्र आ कृपापीठ अछि. मिथिला निष्पापा आ निरपेक्षा अछि जे भगवान राम कें आनंद प्रदान करैत अछि आ मंगलदायिनी अछि. श्रीसावित्री तथा श्रीगौरी सन देव-शक्ति केर जन्म धरती मिथिला अछि. स्वयं सर्वेश्वरेश्वरी श्रीसीता जी केर जन्मभूमि मिथिला मे समुचित आचरण सं समस्त सिद्धि प्राप्त होइत अछि.
वृहद विष्णु पुराण मे मिथिला केर 12 नाम उल्लिखित अछि. एतय अहाँ देखल जा सकैत अछि-
मिथिला तैरभुक्तिश्च वैदेही नैमिका नाम्।
ज्ञानशीलम् कृपापीठं स्वर्णालांगल पद्धति:॥
जानकी जन्मभूमिश्च निरपेक्षा निकल्मष।
रामानन्दकरी विश्वभावनी नित्य मंगला:॥
इति द्वादश नामानि मिथिलाया:!!
मिथिला केर 12 प्राचीन आ प्रचलित नाम एतय देखल जा सकैछ:
1. मिथिला
2. तिरभुक्ति (तिरहुत)
3. वैदेही (विदेह)
4. नैमिकानन
5. ज्ञानशील
6. कृपापीठ
7. स्वर्णालांगल
8. जानकीजन्मभूमि
9. निरपेक्षा विकल्मष
10.रामानन्दकरी
11.विश्वभावनी
12.नित्यमंगला
(जारी)


text:
रानाथारू खबर,
धनगढी , २४ क्वाँर २०७६ । दिबारीके शुभ उपलक्ष्यमे रानाथारू भाषाको पत्रिका उजियारो रानाथारू डटकम तिस्रो अंक प्रकाशन कि तयारीमे । उजियारो रानाथारू डटकम नामक अर्धबार्षिक पत्रिका औ रानाथारू अनलाइन न्युज पोटल बिगत एक बर्षसे आँगनबारी मिडिया प्रा.लि.से प्रकाशित होतआएरहो हए ।
कहत हएँ २१औँ शताब्दि विज्ञान औ प्रविधिको युग हएँ । सुचना प्रबिधिको विकाससे देश औ दुनियाँके बहुत रफ्तारसे बदलत हए पर हमर रानाथारू समुदायमे अभे तक सुचना प्रविधिको महात्व बहुत कम अादमिक पता हए। पढाइमे पछेलोे हमर समुदाय पहिलेसे बहुत बदलाव आवहए पर अन्य समुदाय कि तुलनामे औषतसे बहुत पछेलो हए । स्कुलको किताबी शिक्षा इकल्लो शिक्षा नैया देश दुनियाँ कि खबर पानफिर शिक्षा हए ।
जाके संगय संग हर आदमिको पहिचान स्वभिमानसे जुडो भाषा , सहित्य , कला संस्कृति , परम्परा , रितिरिवाज लगायत गावँठावँमे लुके भए सुचना प्रतिभा ,बिचार , नेतृत्वके उजागर करन हिसाबसे जौन किसीमसको एक अभियानके रूपमे आँगनबारी मिडाया प्रा।लि।से प्रकाशित करतअएरहे हएँ । जा प्रयास एक दिन पुरो रानाथारू समुदायके उजागर करन औ प्रविधिसे जोडन सबके तगडो सहारा बनएगो कहिके हम विश्वास लय हएँ ।
रानाथारू समुदायमे पहिलेसे भाषा प्रबद्धन औ विचार सम्प्रेषण के ताँहि राम राम , लखबारी नामक प्रत्रिका निकारानको प्रयास भव पर कारणबस निरन्तरता ना मिलपाइ । अभय रानाथारू डटकम नमकअनलाइन औ लिखित दस्ताबेजके रूपमे उजियारो रानाथारू डटकम नामक प्रत्रिकामे प्रकाशन करतआएरहे हएँ । हमय पाठक वर्ग , लेखक , विज्ञापनदाता ,प्रत्रिका प्रकाशनमे प्रत्यक्ष औ आप्रत्यक्ष सहयोग करनबाले सबय दादाभइया , दिदीबहिनियँ , आइया दउवा गैर रानाथारू पाठकनके अपेच्छा हए कि तुमसब जनी काे माया अाै सहयोगसे प्रकाशनमे निरन्तरता पाबय ।
और आनियाँ दिनमे फिर तुमहर प्रकानमे सहयोग रहबैगो आशा औ बिश्वास लएहएँ । अनलाइन औ प्रत्रिकामे कोइ किसिमकि तुट्रि हए कहेसे निर्धकके साथ रानाथारू डटकमकाे पेजमे कमेन्ट या ranatharuwa@gmail.com / info@ranatharu.com मे मेलकरके फिर पठाए सकत हाै ।
रानाथारू समुदायकाे एक अच्छाे मिडियाके रूपमे पुराे संग्रह , खाेजमुलक , सन्देश मुलक , संरक्षण करनियाँ साधन बनएके अाै सबयकाे बिचार समेटके प्रकाशन करन हमर उद्देश्य हए । जहेक ताँहि अानबालाे तिस्राे अांकमे तुमह्रू लेख अबय साेचतके साथ दाव भअाे पतामे जरूर अपन लेख,रचना , कथा , कहानी पठाएके सहयाेग करनकि अपेच्छा लएहए ।
हमर पता :
सुदुरपश्चिम प्रदेश, धनगढी उपमहानगर पालिका
वडा नं. ७ देवहरिया गाउँ , कैलाली जिल्ला , नेपाल
सम्पर्क व्यक्ति :


text:
धनगढी,२२ , सामन ।
रानाथारु संस्कृतिके धनि कहौ या बहुप्रतिभाबान ब्यक्ति गोदावरी नगर पालिका वडा नं. ५ गेटा गाँवके हए । उनको नाम सिंगर रामदेव कहिके सब जनि चिन्हत हएँ । बे फिलिमिदुनियाँमे अपन एकखालको पहिचान बनाडारी हएँ ।
सिंगर राना जा क्षेत्रमे लागनको कारण औ अपन अनुभव बताइ हए । बे अपन पुरी जिन्दगी संगित क्षेत्रमे लगादइ हए । अभय उनके पुरानो और नयाँ मोढीके नामसे फिर चिन्हत हए । जे सब बात आजको भिडियोमे दिखानकोसिस करे हएँ ।
जा भिडियो तुमके कैसो लागो अच्छो लागोकहेसे जक शेयर,कमेन्ट , लाइक औ सस्क्राइभ करन जिन भुलियो ।


text:
उड़ान योजनाक तहत यात्रीक सेवा लेल तैयार भ’ रहल दरभंगा एयरपोर्ट सं आठ नवंबर सं फ्लाइट सर्विस भैटा लागत । स्पाइस जेट यात्रिक लेल ऑनलाइन टिकट विंडो खोइल देने अछि। दिल्ली, बेंगलुरु आ मुंबई सं आब दरभंगाक लेल टिकटक बुकिंग शुरू भ’ चुकल अछि। मिथिलाक लोक कें बहुत दिन सं दरभंगा सं फ्लाइट सर्विस शुरू होबाक इंतजार छल।
मिथिलाक लोक टिकट बुकिंग करा क’ अपन खुशीक इजहार सोशल मीडिया कें माध्यम सं क’ रहल छथि। अहाँके बता दी जे हाल मे केंद्रीय नागरिक उड्डयन मंत्री हरदीप सिंह पुरी दरभंगा एयरपोर्टक दौरा केने छला। ओतय ओ टिकट बुकिंग जल्द शुरू होबाक घोषणा केने छलाह।
दरभंगा एयरोपोर्ट केंद्र सरकारक उड़ान योजनाक तहत यात्रीक सेवा लेल विकसित कयल जा रहल अछि। नागरिक उड्डयन मंत्रालय आ बिहार सरकारक बीच भेल समझौताक तहत बिहार मे दरभंगा आ पुर्णिया एयरपोर्ट कें विकसित करबाक मुख्यमंत्री नीतीश कुमार फैसला लेने छलाह।
ठेकेदारक लेत-लतीफी कें कारण दरभंगा एयरपोर्ट पर फ्लाइट सर्विस मे लगातार देरी होयत रहल अछि। हाल मे जयनगर जेबाक क्रम मे बिहारक मुख्यमंत्री नीतीश कुमार आ बिहार सरकार मे जल संसाधन मंत्री संजय झा दरभंगा एयरपोर्टक दौरा केने छलाह। सीएम अहि दौरान केंद्रीय मंत्री हरदीप सिंह पुरी सं सेहो बात केने छलाह आ यात्री सेवा जल्द सं जल्द शुरू करेबाक का आग्रह केने छलाह।


text:
मुख्य पृष्ठ सभटा टैग Asaduddin owaisi in bihar
Tag: asaduddin owaisi in bihar
बिहार मे 5 सीटक जीत सं गदगद अछि ओवैसी कें पार्टी...
बिहार विधानसभा चुनाव मे निक प्रदर्शन करैत पांच सीट जीत कें बाद असदुद्दीन ओवैसी कें पार्टी एआईएमआईएम आब यूपी आ बंगाल मे सेहो चुनाव लड़बाक रणनीति पर काज क' रहल अछि।
ओवैसी संगहि बिहार मे बनल नया गठबंधन, उपेंद्र कुशवाहा मुख्यमंत्री पद...
विधानसभा चुनाव कें लेल बिहार मे एकटा नया गठबंधन बनल अछि। अहिमे असदुद्दीन ओवैसी केर ऑल इंडिया मजलिस ए इत्तेहादुल मुस्लिमीन (एआईएमआईएम) आ मायावती केर बहुजन समाज पार्टी (बीएसपी) कें संगे समाजवादी दल डेमोक्रेटिक, जनतांत्रिक पार्टी सोशलिस्ट आ रालोसपा शामिल अछि।


text:
टाइम (पत्रिका)
टाइम (पत्रिका) अमेरिकासँ प्रकाशित होएवाला साप्ताहिक समाचार पत्रिका छी जेकर प्रकाशन न्यूयोर्क शहरसँ होएत अछि । एकर स्थापना सन् १९२३ मे भेल अछि आ कयौं दशकधरि एहि उपर हेनरी ल्यूसको प्रभुत्व रहल छल । टाइम क विश्वभरमे कयौं संस्करण प्रकाशित करल गेल अछि । यूरोप संस्करण टाइम यूरोप (पूर्व नाम: टाइम अटलान्टिक)क प्रकाशन लण्डनसँ भेल गेल अछि आ ई मध्य पूर्व, अफ्रिका आ सन् २००३ सँ ल्याटिन अमेरिकाके सेहो समेट्ने अछि । एकर एसिया संस्करण टाइम एसिया हङकङसँ संचालित भेल गेल अछि । दक्षिण प्रशान्त संस्करण सिड्नीमे आधारित अछि आ एहिमे अस्ट्रेलिया आ न्यू जील्याण्ड सहित प्रशान्त महासागरक द्वीप समूह समेट्ल गेल अछि । सन् २००८ मे टाइमसँ अपन क्यानाडामे स्थापित विज्ञापनदाता संस्करणके बन्द करल गेल छल ।[२]
सन्दर्भ सामग्रीसभ[सम्पादन करी]
- ↑ "Consumer Magazines", Alliance for Audited Media, अन्तिम पहुँच फरबरी १०, २०१४।
- ↑ "Time Canada to close", टोरंटो: Mastheadonline.com, दिसम्बर १०, २००८, अन्तिम पहुँच दिसम्बर १, २०१३।


text:
मकवानपुरक माहोल खराब : ३७ संक्रमित
मकवानपुर जिलामे थप १० गोटे प्रहरीसहित ३७ गोटेमे कोरोना भाइरस संक्रमण पुष्टि भेल अछि । ओकरासभ मध्ये १८ गोटे हेटौंडा उप.महा.न. के छथि ।
कीटजन्य रोग तथा अनुसन्धान तथा तालिम केन्द्रक प्रयोगशालामे कएल परीक्षणमे हेटौंडा उप.महा.न.का के वाड नम्बर ९ के ७ गोटे, वाड नम्बर ५ के ४ गोटे, वाड नम्बर ४ के ४ गोटे, वडा नम्बर २ के १ गोटे, वाड नम्बर १ के १ गोटे, वाड नम्बर १३ के १ गोटे क’ १८ गोटेमे कोरोना पुष्टि भेल अछि से हेटौंडा उप.महा.न. क जनस्वास्थ्य निरीक्षक भोलाप्रसाद चौलागाई बतेने छथि ।
तहिना, भीमफेदी गा.प. ३ गोटे, थाहा नगरक २ गोटे, बकैया गाउँपालिकाक २ गोटे, चितवन घर भेल १ गोटे, काठमाडु घर भेल १ गोटे कोरोना संक्रमण पाओल गेल अछि ।
नेपाल प्रहरी १० गोटेकेँ कोरोना भाइरस संक्रमण पुष्टि भेलसे चौलागाईंक कहब छनि।


text:
मनीष/संतोष
दरभंगा । काशी विद्यापीठ क प्रध्यावपक प्रो रवि प्रकाश पांडेय कहला अछि जे पूंजीवाद साम्यजवाद आ उपनिवेशवाद आदि पर पूरा विश्व् में चर्चा आ शोध होइत रहल अछि मुदा सब विद्वान दरभंगा महाराज कए सर्वश्रेष्ठा मानलथि अछि, ओ कहला जे विज्ञान, शिक्षा, समाज, उद्योग आदि क क्षेत्र में दरभंगा महाराज जे अपन योगदान देलथि, ओ जे समरस समाज क स्थापना केलथि ओकर सही-सही मूल्याकन हेबाक चाही। श्री पांडय कहला जे एहि इलाका क विकास लेल महाराजा कामेश्वर सिंह क विजन कए बुझब जरुरी। गुरुवार कए ललित नारायण मिथिला विश्वाविद्यालय क समाजशास्त्र विभाग में महाराजा कामेश्वरर सिंह क पूण्यतिथि पर बाजि रहल छलाह। श्री पांडय कहला जे तिरहुत क्षेत्र मे पोखरिक अधिकता बता रहल अछि जे एहि ठामक नेतृत्वकर्ता खेत आ खेती पर केतबा सजग छलाह आ खेती कए लाभदायक बना रखबा लेल केतबा अग्रसाची छलाह।
श्री पांडेय कहला जे पोखरि एक दिस जतए खेत कए उर्वरक बनेबा मे सहायक भेल, ओतहि किसान आत्मरनिर्भर रहल। महाराजक दूरदृहष्टि क इ सबस पैघ उदाहरण अछि। श्री पांडेय कहला जे एहन नहि जे दरभंगा महाराज दुनिया मे भ रहल परिवर्तन स एहि इलाका कए अनभिज्ञ रखलाह। जखन विश्वे मे औद्योगिक क्रांति शुरु भेल त दरभंगा मे सेहो ओकर प्रभाव साफ तौर पर देखल गेल। देश में अन्य भूभाग में कारखाना पूंजीवादी व्यंवस्था क निशानी रहल, मुदा दरभंगाक औद्योगिक नीति क सबसे पहिल लक्ष्य रोजगार क अवसर पैदा करब रहल । एहन उद्योग क एहि ठाम स्थापना कैल गेल जेकरा लेल कच्चा माल स्थानीय स्तर पर उपलब्ध छल आ रोजगार स्थानीय लोक कए उपलब्ध कराउल गेल। श्री पांडेय कहला जे दरभंगा महाराज लेल सबस पैघ श्रद्धांजलि त हुनक विजन कए आगू बढा मिथिला कए समूद्ध करब अछि। सेमिनार मे प्रसिद्ध समाजशास्त्री प्रो हेतुकर झा महाराज संग अपन स्मरण कए विस्तार स रखलथि । श्री झा कहलथि जे महाराजा क देल वस्तु कए धरोहर समान सहेजबाक जरुरत अछि । कईटा वस्तु गायब भ चुकल अछि, कईटा वस्तु क लेखा नहि अछि। एकर जांच हेबाक चाही। जे गायब भेल ओ वस्तु दरभंगा क धरोहर छल आ दुनिया मे आर कतहु नहि उपलब्ध छल। एकर सीबीआइ स जांच हेबाक चाहैत छल, मुदा एहि ठामक लोक जांच क मांग नहि केलथि, किया त हुनका ओ धरोहर अपन नहि लगलैन। श्री झा कहलथि जे एहि धरोहर सब कए अपन बुझबाक जरुरत अछि, इ समस्त मिथिला नहि बल्कि देश क धरोहर छी। श्री झा कहलथि जे महाराज अपन संपत्ति जनता लेल देलथि एरि पाछू एकटा उद्देश्य इ छल जे हुनकर साधन क लाभ आम लोग कए उपलब्ध भ सकैछ, मुदा एखन धरि एहन नहि भ सकल अछि। डॉ झा कहला जे इतिहास नहि बदलि सकैत अछि। 1558 स 1962 क इतिहास खंडवाला राजवंशक अछि। करीब 400 साल क इतिहास अहां मिथिला या तिरहुत क इतिहास स अलग कोना क सकैत अछि । एतबा दिन मे जे एहि राज्यक नेतृत्व केलथि वो विद्वान छलाह। आन राज्य मे योद्धा क इतिहास अछि, मुदा एहि ठाम विद्वान क इतिहास अछि । एहि ठाम क नेतृत्वकर्ता सब सामाजिक, आर्थिक, शैक्षणिक उत्थान समेत भारत क स्वतंत्रता संग्राम मे बहुमूल्य योगदान देलथि, जेकर चर्च दुनिया भरि क विद्वान करैत छथि, मुदा एहि ठाम क लोग ओहि योगदान कए घृणा क नजरि स देखैत अछि। एहन मे लगैत अछि जेना एहि ठामक लोक हुनकर योगदान स नहि बल्कि मिथिला आ ओकर समृद्ध इतिहास स घृणा करैत छथि। नहि त विश्वविद्यालय क स्थापना क एतबा दिन बाद महाराजक पुण्य तिथि क आयोजनक पाछू कोन कारण अछि। प्रो झा एहि लेल कुलपति साकेत कुशवाहा कए साधुवाद देलथि । एहि असवर पर कुलपति साकेत कुशवाहा कहलथि जे देश मे बहुत राजा आ जमींदार भेल, मुदा जाहि स्तर पर दरभंगा महाराज सामाजिक आ आर्थिक रूप से सब तबका लेल रोजगारक अवसर पैदा केलथि ओ अपने आप मे एकटा मिशाल अछि। श्री कुशवाहा कहलथि जे आजुक सरकार मनरेगा कए अपन उपलब्धि आ सोच बता रहल अछि मुदा दरभंगा महाराज काज क बदला मे अनाज योजना 1938 मे शुरु केने छलाह, जे मनरेगा क समान छल। कुलपति एकर संग तकनीकी शिक्षा, स्कीरल डिवलपमेंट लेल महाराजक प्रयास कए सामने रखलथि। ओ कहला जे आइ हुनका पर सवाल बहुत उठैत अछि, मुदा हुनका बुझबाक, पढबाक आ लिखबाक प्रयास कियो नहि केलक। एहन में हुनकर विजन कए सकारात्मकक सोच क संग आगू बढेबाक जरुरत अछि आ इ तखन होएत जखन एहि ठामक लोग महराजक काज कए बुझबाक प्रयास करत। सभा कए कुलसचिव डा अजित कुमार सिंह, विद्या कुमार झा, बैद्यनाथ चौधरी, गोपी नारायण सिन्हाव, मीरा मिश्रा आदि सेहो संबोधित केलथि। धन्य वाद ज्ञापन महाराजा कामेश्वार सिंह चेयर क निदेशक विनोद कुमार चौधरी देलथि।


text:
नवका- पुरनका लेख सर्च करु...
पुलिस के दौड़ेलक...
दरभंगा विश्वविद्यालय थाना क्षेत्र मे बुध दिन लोक सभ पुलिस के दौड़ा देलक. असल मे अहिठाम चोरी के शक मे पुलिस एकटा ड्राइवर के पकड़ि लेलक. ड्राइवर के पकड़यला के बाद लोक सभ पुलिस के घेर लेलक. लोक सभ हाथ मे झाडू... डंडा... बर्तन लsक पुलिस पर हमला करि देलक. पुलिस कर्मी केहुना अपन जान बचा कs ओहिटाम सं पड़यलाह. लोक सभ के कहनाय छलन्हि जे पुलिस बेकसूर लोक के पकड़ि ज्यादती करि रहल अछि. लोक सभ रोड जाम करि ड्राइवर के रिहा करय के मांग करय लगलाह. पुलिस पहिने त तैयार नहिं भेल मुदा जखन हुनका सभ पर हमला भs गेलन्हि त ओ ड्राइवर के छोड़ि देलखिन्ह.
सदस्यता लें टिप्पणियाँ भेजें (Atom)


text:
नाथारू खबर
धनगढी , ५ भादाँव २०७५
धनगढी उपमहानगर पालिका वडा नं. ७ के वडा अध्यक्ष सिताराम राना से भइ बातचितमे वडा अध्यक्ष राना कहि खेती करनबाले किसान काेइफिर सुविधा लेनके ताँहि ना अातहाँए पर जाैन खेतीके नाउँमे कागज पत्र तयारकरके अग्गु अाजात हँए तव माेके ठिक नालागत हए कहि माटाे परिक्षणके ताँहि किसानके बुलाए काेइकिसाना नाअाइदै अाैर १,२ कट्ठाबाले अाए बाेसे हमर उद्देश्यपूराे नाहाेबैगाे वडा अध्यक्ष राना कहि निर्वाचनके बेलाकहाे सबयकाम पूराे नाहुइपाइहँए पर धनगढी वडा नं. ७ मे थारू संग्राहलय अाैर नदियामे २ कराेड २५ लाख बराबरकाे तटबन्धकाे काम समयमे सम्पन्न भव तव माेके खुशी लागाे कहि अाैर बाँकि विकासके बरेमे रानाथारू डटकम कि टिमसे भइ बातचि मे बे जे बातकहि बाँकि भिडियाे में


text:
मध्य एसिया
मध्य एसिया एसियाक विचमे स्थित एक विशाल भू-परिवेष्ठित क्षेत्र छी । बहुत किताबसभमे एकरा तुर्किस्तान सेहो कहैत अछि । मध्य एसियाक कोनो एक सर्वसम्मत ब्याख्या नै अछि । युनेस्कोले कएल गेल ब्याख्या अनुसार मध्य एसियामा मङ्गोलिया, पश्चिम चीन (तिब्बत समेत), पूर्वोत्तर इरान, अफगानिस्तान, पश्चिम पाकिस्तान, ताइगा सँ दक्षिणक मध्य-पूर्व रुस अछि ।
इतिहास[सम्पादन करी]
ई क्षेत्रमे स्काइथियन आ पार्थियन राज्यसभ छल । स्काइथियन शकसभक उत्पत्ति मानिएल क्षेत्र छी जे दक्षिण एसिया या भारतीय उपमहाद्वीपमे साम्राज्य स्थापना करैल सफल भेल ।


text:
नवका- पुरनका लेख सर्च करु...
मिथिला मे कि होएत?
बिहार मे विधानसभा चुनाव के लेल पहिल चरण मे जेहि 47 सीट पर वोटिंग भ रहल अछि ओ मिथिलाक इलाका अछि. एहि मिथिला क्षेत्र मे कोसीक
बाढ़ि वाला इलाका सेहो शामिल अछि. ई सीट आठ जिला मधुबनी... अररिया... सुपौल... किशनगंज... पूर्णिया... कटिहार... सहरसा आओर मधेपुरा मे फैलल अछि. मिथिलाक आओर सीट पर अगिला चरण मे वोट पड़त.
अगर सैंतालीसों सीट के हिसाब सं देखल जाए त पहिल चरण मे हरलाखी... बेनीपट्टी... खजौली... बाबूबरही... बिस्फी... मधुबनी... राजनगर (सुरक्षित)... झंझारपुर... फुलपरास... लौकहा... निर्मली... पिपरा... सुपौल... त्रिवेणीगंज (सुरक्षित)... छातापुर... नरपतगंज... रानीगंज (सुरक्षित)... फारबिसगंज... अररिया... जोकीहाट... सिकटी... बहादुरगंज... ठाकुरगंज... किशनगंज... कोचाधामन... अमौर... बायसी... कसबा... बनमनखी (सुरक्षित)... रूपौली... धमदाहा... पूर्णियां... कटिहार... कदवा... बलरामपुर... प्राणपुर... मनिहारी (सुरक्षित)... बरारी... कोढ़ा (सुरक्षित)... आलमनगर... बिहारीगंज... सिंहेश्वर (सुरक्षित)... मधेपुरा... सोनवर्षा (सुरक्षित)... सहरसा... सिमरी बख्तियारपुर आओर महिषी शामिल अछि.
ई 47 सीट पहिने 48 सीट छल. मुदा परिसीमन मे मधेपुर विधानसभा क्षेत्र खत्म करि देल गेल. पिछला विधानसभा चुनाव के हिसाब सं देखल जाए त एहि ठाम जेडीयू- बीजेपी नीक हालत मे अछि. ओहि हिसाब सं नीतीश जीक पास 47 मे सं बीजेपी के मिलाsक 33 सीट छनि... जेडीयू के 20 आओर बीजेपी के 13 सीट छल एहि इलाका सं... पांच सीट आरजेडी... चारि सीट कांग्रेस आओर बाकी दोसर के पास छनि. बिस्फी के निर्दलीय विधायक हरिभूषण सिंह ठाकुर एहि बेर जेडीयू सं ठाड़ छथिन्ह.
आरजेडी के लेल झटका के बात ई अछि कि एक त मधेपुर सीट नहि रहल दोसर रूपौली के आरजेडी विधायक बीमा भारती जी एहि बेर जेडीयू टिकट पर ठाड़ छथीह. एकरे संग पूर्व मंत्री तस्लीमुद्दीन के सुपुत्र सेहो पार्टी छोड़ जेडीयू सं मैदान मे छथिन्ह. दू टा एमएलए के दोसर पार्टी सं लड़नाए लालू जीक लेल बड़का चुनौती छनि. एकर भरपाई के लेल ओ दिन राति एक कएने छथिन्ह.
कांग्रेस एहि बेर सभ सीट पर अपन उम्मीदवार ठाड़ कएने अछि. बिहार मे लालू-राबड़ी राज सं पहिने कांग्रेस के मिथिला मे नीक स्थिति छल. खासकर मधुबनी...दरभंगा मे. मैथिल ब्राह्मण मे नीक पैठ छल पार्टी के. पहिल चरण मे मधुबनी मे चुनाव भ रहल अछि. आब देखय के अछि जे कांग्रेस अपन पुरान कैडर के वापस लाबय मे कामयाब रहैत अछि कि नहि?
ओना कांग्रेस एहि बेर सोनिया गांधी... राहुल गांधी...मनमोहन सिंह सं लsक अपन सभ केंद्रीय नेता आओर पैघ नेता के प्रचार मे उतारि देलक. कांग्रेस जी-जान लगौने अछि एहि बेरक चुनाव मे. कांग्रेस टिकट बांटय मे सावधानी बरतैत अल्पसंख्यक उम्मीदवार के सेहो नीक टिकट देने अछि. मुदा एकर नुकसान नीतीश जी सं बेसि लालू यादव जीके उठाबय पड़तन्हि.
लालू जी सेहो पिछड़ा आओर मुस्लिम उम्मीदवार सभ के उतारने छथिन्ह. मुदा एहि के काट के लेल नीतीश जी सेहो अति पिछड़ा... महादलित कार्ड खेलने छथिन्ह. भने एहि बेरक चुनावी लड़ाई मे विकासक मुद्दा छाएल अछि मुदा जाति समीकरण... माई समीकरण... अगड़ा...पिछड़ा... महादलित सभ सेहो अपन-अपन ठाम कायम अछि.
कई ठाम त एहन अछि जे नीतीश जीक खिलाफ आरजेडी आओर कांग्रेस दूनु मुस्लिम उम्मीदवार ठाड़ कएने अछि. एहि सं मुस्लिम वोट बंटि सकैत अछि. लालू जीके एकर नुकसान भ सकय छनि. आ फेर ई होएत जे जीतय वाला उम्मीदवार के संकेत मिलला पर ओम्हर वोटर के एकजुटता भ जाए. ओना चुनाव सं पहिले कि कहल जाए. वोट गिनति भेलाह के बादे किछ कहल जा सकय अछि.
सदस्यता लें टिप्पणियाँ भेजें (Atom)


text:
ⓘ बाह्रदशी गाउँपालिका
बाह्रदशी गाउँपालिका झापा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद झापा जिलामे साविकक राजगढ, चकचकी आ डाँगीबारी गाउँ विकास समितिसभके मिलाए बाह्रदशी गाउँपालिका बनाएल गेल अछि । बाह्रदशी गाउँपालिकाक कूल क्षेत्रफल ८८.४४ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकक कूल जनसङ्ख्या ३३,६५३ रहल अछि । ई गाउँपालिकाक सिमाना पूर्वमे हल्दीबारी गाउँपालिका आ बिर्तामोड नगरपालिका, पश्चिममे झापा जिला, उत्तरमे कन्काई नगरपालिका तथा दक्षिणमे कचनकवल गाउँपालिका धरि फैलल अछि ।


text:
कुमुदानन्द झा ‘प्रियवर’, चैनपुर (सहरसा)। अक्टुबर ११, २०१५. मैथिली जिन्दाबाद!!
आइ क्रान्तिभूमि सहरसाक आदर्श गाम मे ‘चैनपुर आइडोल’ वास्ते राखल गेल अडिसन संपन्न भेल। चैनपुर केर उच्च विद्यालय आ वरिष्ठ नागरिक क्लब मे अडिसन शो राखल गेल छल। चैनपुर २००५ मैट्रीक बैच केर युवा लोकनि एहि प्रतियोगिताक आयोजन कएने छलाह। एहि प्रतियोगिता मे कुल १४० प्रतियोगी भाग लेलनि जाहि मे सँ २१ प्रतियोगी केँ फाइनल शो हेतु चुनल गेल।
फाइनल १० नवम्बर केँ काली स्थान – चैनपुर मे आयोजित कैल जेबाक समाचार आयोजनकर्ता द्वारा प्राप्त भेल अछि। २१ प्रतियोगी जे फाइनल लेल चुनेला अछि, ताहि मे सँ कुल ३ उम्मीदवार केँ प्रथम, द्वितीय आ तृतीय पुरस्कार देल जायत। यैह ३ सफल प्रतियोगी केँ ए. आर. रहमान म्युजिकल इन्स्टीच्युट, चेन्नई मे गीत-संगीत केर दुनिया मे नीक कैरियर बनेबाक लेल प्रशिक्षित कैल जाएत।
ई कार्यक्रम ग्रामीण स्तर पर आ सेहो महिमंडल चैनपुर मे राष्ट्रीय कार्यक्रम केर पैटर्न पर कैल जेबाक भरपूर सराहना कैल जा रहल अछि। आजुक कार्यक्रम मे निर्णायक केर रूप मे प्रो. कृष्ण कान्त ठाकुर, प्रो. गौतम सिंह, प्रो. भारती सिंह, आर प्रो. अमरेन्द्र मिश्र छलाह जखन कि कार्यक्रम मे अतिथिक रूप मे लोकप्रिय मैथिली-मिथिला अभियानी अमित आनन्द तथा युवा अभियानी झा रूपेश केर गरिमामयी उपस्थिति छल। आयोजनकर्ता यूवासमूह मे उज्जवल ठाकुर मालिक, प्रकाश झा, नितिश कुमार आ समस्त ग्रामीण केर सहयोग सराहनीय रहल। एहि कार्यक्रम मे प्रतियोगी सब भिन्न-भिन्न गाम सँ उत्साहपूर्वक अपन नाम पंजियन करबैत भाग लेलनि आ सब कियो अडिसन मे अपन विलक्षण प्रतिभाक प्रदर्शन कएलनि। एहि तरहक कार्यक्रमक आयोजन सँ समूचा चैनपुर व आसपासक गाम मे खूब प्रशंसा कैल जा रहल अछि। दुनियाक बढैत डेग संग मिथिलाक आदर्श गाम केर बढैत डेग आ खासकय युवा मे प्रतिभाक खोजी केर चौतर्फा चर्चा चलि रहल अछि। स्रोत:मिथिला जिनाबाद


text:
पटना : मिथिला भवन, राजेन्द्रनगरमे बीतल रविकें चेतना समितिक वार्षिक आमसभाक आयोजन कयल गेल. एहि अवसर पर उपस्थित लोकक स्वागत करैत विधानपरिषद आ चेतना समितिक अध्यक्ष विजय कुमार मिश्र पछिला वर्षक चेतना समितिक उपलब्धि आ क्रियाकलापक विस्तृत ब्यौरा प्रस्तुत केलनि संगहि ओ विद्यापति भवनक जीर्णोद्धार हेतु डेढ़ करोड़ टाकाक अनुदानक लेल बिहार सरकार आ मुख्यमंत्री नीतीश कुमारकेँ सेहो धन्यवाद देलनि.
एहि अवसर पर चेतना समितिक सचिव आ पत्रिका घर-बाहरक संपादक वासुकीनाथ झा द्वारा बिहार सरकारसँ मिथिलामे मैथिलीमे पढ़ाइ करेबाक माँग उठाओल गेल. ओ मैथिलीकें राज्यक दोसर राजभाषाक मान्यता देबाक संग-संग मैथिली पत्र-पत्रिकाकेँ सरकारी विज्ञापन देबाक माँग सेहो सरकारसँ कयलनि.
एहि अवसर पर समिति केर 2015-2017 वर्ष लेल पदाधिकारीक चुनाव सेहो संपन्न भेल. विधायक विजय कुमार मिश्र अध्यक्ष आ वासुकीनाथ झाकेँ फेरसँ सचिव बनाओल गेल. उपाध्यक्ष पद पर विवेकानंद झा, विवेकानंद ठाकुर आ गणेश शंकर खर्गा ओतहि संयुक्त सचिव पद पर रमानन्द झा रमण, उमेश मिश्र आ रामसेवक राय निर्वाचित भेला संगहि संग योगेन्द्र नारायण मल्लिक कोषाध्यक्ष, जगत नारायण चौधरी संगठन सचिव रघुवीर मोची प्रचार सचिव चुनल गेलाह.
कोषाध्यक्ष द्वारा पछिला सालक आय-व्ययक प्रतिवेदन आ अगिला सालक बजट सेहो प्रस्तुत कयल गेल. एहि अवसर पर दूटा पोथी सेहो विमोचित कयल गेल. पहिल पोथी छल रत्नेश्वर प्रसाद सिंहक लिखल 'मैथिली महाकाव्यक शिल्प विकासमे चाणक्यक योगदान' आ दोसर पोथी छल अमित मिश्र रचित बाल काव्य संग्रह अंशु बनि पसरि जाएब. दुनू पोथी प्रकाशन शेखर प्रकाशन द्वारा भेल अछि. मौसम खराब रहलाक बादो एहि अवसर पर सैकडो लोक उपस्थित छलाह. कार्यक्रम संचालन सचिव उमेश मिश्र केलनि.
(रिपोर्ट : बाल मुकुन्द पाठक)


text:
कलकत्ता : जानकी सेवा संघ द्वारा 'मैथिली दिवस'क आयोजन कोन्नगर मे बीतल रवि मने 27 दिसंबर कें भेल. विद्यापति लेन मे आयोजित कार्यक्रम मे मैथिलीक वरिष्ठ साहित्यकार रामलोचन ठाकुर, नवीन चौधरी, प्रफुल्ल कोलख्यान, मैथिली आन्दोलनी कमलेश झा आ डा. विद्यानाथ झा अपन वक्तव्य रखलनि. मैथिली कें संविधान मे स्थान भेटबाक उपलक्ष्य मे विगत कएक साल सं मैथिली दिवसक आयोजन होइत आबि रहल अछि. भाषा कें समर्पित कार्यक्रमक संग अष्टजाम सेहो आयोजित होइत अछि.
कार्यक्रमक संचालन रंजीत कुमार झा 'पप्पू' क' रहल छलाह जिनका एहि अवसर पर सम्मानित सेहो कएल गेलनि. अवसर पर संस्थाक अध्यक्ष राजकुमार झा सहित समाजसेवी युगल किशोर झा, रत्नेश्वर झा, उमाकान्त झा 'बक्सी' आदि लोकनि उपस्थित छलाह.
रिपोर्ट : मिथिमीडिया ब्यूरो


text:
विराटनगर: अन्तर्राष्ट्रीय कवि सम्मेलन-2015 केर आयोजन नेपालक विराटनगरमे बीतल शनिदिन भेल. एहि सम्मेलनमे मैथिली कार्यकर्ता, कवि, विचारक लोकनि भाग लेलनि. एहि कार्यक्रममे देश-विदेशसं आएल भाषाप्रेमी अपन विचार प्रकट केलनि. एहि कार्यक्रमक लाइव प्रसारण इंटरनेटक माध्यमसं भेल.
प्राज्ञ रमेश रंजन, प्रज्ञा परिषद् सदस्य, नेपाल संगीत तथा नाट्य प्रज्ञा प्रतिष्ठान, काठमांडु तथा सुप्रसिद्ध मैथिली गीतकार सियाराम झा सरस केर संयुक्त प्रमुख आतिथ्य तथा मैथिली सेवा समितिक अध्यक्षा डा. एस. एन. झा केर अध्यक्षतामे संपन्न एहि समारोहक प्रथम सत्रमे 'मैथिलीक वर्तमान अवस्था - राज्यक योगदान आ उपेक्षा' विषय पर केन्द्रित रहल. एहि सत्रमे लगभग 65 वक्ता द्वारा विचार व्यक्त केलनि.
दोसर सत्रमे देश-विदेशसं पधारल कविक सहभागिता संग कवि-गोष्ठी केर आयोजन कएल गेल छल. एहि सत्रक अध्यक्षता सहरसासँ आएल मैथिली कवि अरविन्द मिश्र 'निरज' कएलनि. कवि गोष्ठीमे युवा कवि-कवियित्रीकें अवसर देल गेल.
तेसर सत्रमे मैथिली गजलक सुन्दर प्रस्तुति संग कार्यक्रमक प्रमुख अतिथि आ प्रसिद्ध गीतकार सियाराम झा सरस द्वारा कएल गेल छल. हिनक अतिरिक्त पवन नारायण, सुनील पवन, दिया चौधरी, प्रीति झा, धीरेन्द्र प्रेमर्षि, सुभाषचन्द्र झा, देवांशी चौधरी, भावना चौधरी, अम्बिका चौधरी तथा प्रवीण नारायण चौधरी द्वारा विभिन्न स्वादक मैथिली गीत प्रस्तुत कएल गेल.
अन्तर्राष्ट्रीय मैथिली कवि सम्मेलन-2015 द्वारा घोषित सम्मान पत्र सहरसामे पत्रकारिता करैत मैथिली भाषा ओ मिथिला संस्कृति प्रति समर्पित योगदान करनिहार कन्हैयाजी, कुमार आशीष आ सुभाषचंद्र झाकेँ भारतीय राजदूतावास अधिकारी पीके चालियाक हाथसँ सम्मान देल गेल. एहि कार्यक्रममे सहभागी लोकनिकेँ प्रशस्ति पत्र प्रदान कएल.
एहि कार्यक्रमक मध्यमे मैथिली जिन्दाबाद डॉट कॉम- समाचार पोर्टलक उद्घाटन कएल गेल छल. मिथिला डायरेक्ट्री 2015 केर विमोचन मंचासीन अतिथि लोकनि द्वारा कएल गेल. संगहि काञ्चीनाथ झा किरणकेँ समर्पित मिथिलाक्षर किरण फोन्ट्स केर विमोचन मैथिली फाउन्डेशनक संस्थापक कौशल कुमारक उपस्थितिमे रमेश रंजन व धीरेन्द्र प्रेमर्षि द्वारा कएल गेल.
सैकड़ो अभियानी, रचनाकारक उपस्थिति एहि कार्यक्रमकें विलक्षण बना देलक. देश-विदेशक एतेक मैथिलीप्रेमी एक मंचपर संभवतः पहिल खेप जमा भेल छलाह. ओना एहिसं पहिने पटनामे लिटरेचर फेस्टिवलमे सेहो एहिना जमघट देखल गेल छल.
(रिपोर्ट : अमित आनंद / फोटो : चिन्मय एन सिंह)


text:
अपन मिथिलांगन मे अपनेक स्वागत अछि
अपन मिथिलांगन लेल मिथिला ,मैथिली अथवा मैथिल सम्बंधित कोनो विषय वस्तु पर अपनेक कोनो राय , संवाद अथवा कोनो विशेष टिपण्णी हुए त झटपट संपर्क करी , अपने सं प्राप्त विडियो , ऑडियो अथवा टेक्स्ट अहि वेबसाइट के माध्यम सं प्रकाशित कैल जायत |
यदि अहूँ विडियो बंबैटी छी आ youtube चैनल चलबैत छी , त अपन विडियो के अहि वेबसाइट के माध्यम स प्रसारित क लाखो करोड़ों लोक त मंगनिये पहुंचा अपन व्यूज बाधा सकैत छी आ सब्सक्राइबर सेहो प्राप्त क सकैत छी |
विशेष सूचना : आय स , अपन अपन मिथिलांगन के वेबसाइट पर जतेक कंटेंट पोस्ट होइत अछि से अहि पेज पर ऑटोमैटिक पोस्ट होयत |youtube पर उपलब्ध मैथिली कंटेंट स्वतः अपन मिथिलांगन के वेबसाइट पर प्रत्येक किछ घंटा मे पोस्ट होइत रहैत छैक , से बता दी जे ताहि पाछा एकटा ऑटोमेशन के इस्तमाल क एकटा प्रयोग मात्र छैक जाहि माध्यम सं मिथिला , मैथिली स जुडल youtube कंटेंट के बिना पक्षपात के प्रसार कैल जा रहल |कंटेंट के गुणवत्ता स यदि आपत्ति हुए त कंटेंट मेकर स बात कैल जाऊ |आशा करैत छी जे एहन प्रयोग स सुचना तकनिकी के अहि नव युग मे अपन भाषा के प्रचार प्रसार आ बल अवश्य भेटत |
ओना त अहि वेबसाइट पर कतेको विषय के माध्यम सं बहुआयामीय सूचि बना क सुचना देल जायत जेकर भाषाई माध्यम मैथिली ,हिंदी आ अंग्रेजी होयत मुदा जं अपने के अहि बात सं कष्ट हुए त क्षमा चाहब |
विशेष संपर्क हेतु अहि वेबसाइट के सम्पर्क पेज पर जाऊ


text:
सोह्र श्राद्ध
चन्द्रमान-अनुसार आश्विन कृष्ण पक्षके पितृपक्ष वा सामान्य बोलीचालीक भाषामे सोह्र श्राद्ध कहल जाइत अछी। एक पक्षमे १५ तिथि होएतो भी भाद्र शुक्लपूर्णिमासँ आश्विन औँसी(जमरे औंसी)धरि १६ तिथिमे श्राद्ध करैसँ ई समयमे करैके श्राद्धके सोह्र श्राद्ध कहल गेल अछी। कोई कोई सोह्र दिनक गणना करैत आश्विन कृष्णपक्ष प्रतिपदासँ आश्विन शुक्ल प्रतिपदा मातामह श्राद्धधरिके सोह्र दिनके लैत अछी। एकरा पार्वण श्राद्ध सेहो कहल जाइत अछी। आश्विन कृष्णपक्षमे करैवाला श्राद्धके महिमा विभिन्न पौराणिक ग्रन्थमे समेत बताएल गेल अछी । आश्विन महिनाके कृष्ण पक्ष पितृसभक तृप्त करैके समय छी, ताही लेल एकरा पितृपक्ष कहल जाइत अछी। एक पक्षमे १५ दिन होएत अछी मुद्दा अखन करैवाला श्राद्धके कियाक लेल सोह्र श्राद्ध कहल गेल कहिक जिज्ञासा उउठि सकैत अछी। खासकरि आश्विन कृष्ण प्रतिपदा तिथिसँ औंशीधरि १५ दिन आ भाद्र शुक्ल पूणिर्माके एक तिथि जोडि जम्मा सोह्र दिनके समयके सोह्रश्राद्ध कहल गेल अछी।
दन्त्य कथा[सम्पादन करी]
महत्व[सम्पादन करी]
श्रद्धाके ३ नियमसभ[सम्पादन करी]
कखन आ कहाँ[सम्पादन करी]
के आ किनका लेल[सम्पादन करी]
खाद्य[सम्पादन करी]
श्रद्धाक संस्कार[सम्पादन करी]
अन्य प्रथासभ[सम्पादन करी]
- ↑ "2016 Shraddha Days", Drik Panchang।


text:
इटावा
इटावा भारतक उत्तर प्रदेशक एकटा प्रमुख शहर एवम लोकसभा क्षेत्र छी। ई दिल्ली-कलकत्ता राष्ट्रिय राजमार्ग २ पर स्थित अछि। इटावा शहर, पश्चिमी मध्य उत्तर-प्रदेश राज्य क उत्तरी भारतम स्थित अछि। इटावा आगराक दक्षिण-पूर्वम यमुना नदीक तट पर स्थित अछि । ई शहरमे बहुतेक खण्ड अछि। जहिमे सँ एकटा पुरान शहर क शहर सँ अलग करैत अछि। पुल आर तटबंध, दुनु हिस्साक जोडैत अछि।
उत्तरी गोलार्द्ध
उत्तरी गोलार्द्ध पृथ्वीकेँ ओ भाग छी जे भूमध्य रेखाक उत्तरमे अछि। अन्य सौर्यमण्डलक ग्रहसभक उत्तर दिशा पृथ्वीक उत्तरी ध्रुवक स्थिर समतलमे लेल जाएत अछि। पृथ्वीकेँ अक्षीय झुकावक कारण सँ उत्तरी गोलार्द्धमे शीत ऋतु, दक्षिणायन सँ वसन्त विषुव धरि चलैत अछि आ ग्रीष्म ऋतु, उत्तरायण सँ शरद ऋतु विषुव धरि चलैत अछि। उत्तरी गोलार्द्धक उत्तरी छोर पुर्ण रुपेण ठोस नै अछि, ओतय समुद्रक बीच जगह-जगह विशाल हिमखण्ड मिलैत अछि।
ⓘ मध्य प्रदेश
मध्य प्रदेश एमपी / ˈ m ɑː d j ə p r ə ˈ d ɛ ʃ, अर्थ केन्द्रीय प्रान्त भारतक केन्द्रमे रहल एक राज्य छी। एकर राजधानी भोपाल आ पैग शहर इन्दौर छी। भौगोलिक आधारमे भारतक केन्द्रीयभागमे रहला कारण एकरा भारतक दिल कहल जाइत अछि। मध्य प्रदेश क्षेत्रफलक हिसाबसँ भारतक दोसर आ जनसङ्ख्याक हिसाबसँ पाँचम् राज्य छी। मध्य प्रदेशक सीमा भारतक अन्य पाँच राज्यसभक सीमासभसँ मिलैत अछि। एकर उत्तरमे उत्तर प्रदेश, पूर्वमे छत्तीसगढ़, दक्षिणमे महाराष्ट्र, पश्चिममे गुजरात, तथा उत्तर-पश्चिममे राजस्थान अछि।
पार्श्वनाथ मन्दिर, खजुराहो
पार्श्वनाथ मन्दिर पूर्वी समुहक अन्तर्गत ई एक सुन्दरतम मन्दिरसभमसँ एक अछि । ६८ लम्बा ६५ चौडा ई मन्दिर एक विशाल जगत पर स्थापित कएल गेल अछि । हालमे स्थित पार्श्वनाथ प्रतिमा उन्नीसवी शताब्दीक छअम दशकक छी । एहि प्रकार ई मन्दिर आदिनाथक समर्पित अछि ।
काल भैरव मन्दिर, उज्जैन
काल भैरव मन्दिर, उज्जैन स्थित एक हिन्दु मन्दिर छी जे हिन्दु देवता भैरवक समर्पित अछि । ई मन्दिर महाकाल मन्दिरसँ लगभग पाँच किलोमिटरक दूरी पर स्थित अछि ।


text:
नवका- पुरनका लेख सर्च करु...
दहेज मुक्त मिथिलाक लेल बैसार
दहेज मुक्त मिथिलाक लेल एकटा बैसार रवि दिन 14 अगस्त के दिल्ली मे कनॉट प्लेस के पास कॉफी हाउस भ रहल अछि. एहि बैसार मे 28 सितंबर के दहेज मुक्त मिथिलाक लेल होए वाला राष्ट्रीय अधिवेशनक एजेंडा पर विचार-विमर्श कएल जाएत.
बैसार मे अधिवेशन कतय कएल जाए...अधिवेशन के कार्यक्रम केहन होए... एकर प्रारूप... सहयोग... संकलन पर मिल-बैसिsक बात कएल जाएत. 28 सितंबर के दहेज मुक्त मिथिलाक लेल
संकल्प दिवस के रूप मे मनाएल जाएत.
एहि दहेज के कारण कतेक घरबर्बाद भ गेल. कतेक घर उजड़ि गेल. कतेक घर नहि बसि पाएल. एकर नाश जरूरी अछि. एहि के लेल लोक के जागरूक करय के जरूरत अछि. शुरुआत भेल अछि. ई नीक कदम अछि.
मिथिलाक दहेज रूपी दानव सं मुक्ति के लेल ई नीक प्रयास अछि. एहि के लेल मदन ठाकुर जी...संतोष चौधरी जी आओर सुनील कुमार झा जी जोर-शोर सं जुटल छथिन्ह. सभ मैथिल के हिनका लोकनि के सहयोग करबाक चाहिएन्हि.
दहेज के खत्म करय लेल मिथिला मे शिक्षा के प्रचार-प्रसार जरूरी अछि. लोक के ई ज्ञान होनाए जरूरी अछि जे ई नीक चीज नहि अछि. एकर शिकार सभ गोटे बनि सकैत छथिन्ह. अगर आई हम दहेज लेब तं काल्हि हमरा देबय सेहो पड़त.
आओर जखन काल्हि हमरा दहेज देबय के बारि आएत तं ओ दहेज जुटाबय लेल कोन-कोन क्रिया-करम करय पड़ैत अछि ओ एकटा लड़की के बापs जानय छथिन्ह. जिनगी भर के लेल कर्जक बोझ मे दबि जाए छथिन्ह.
सासुर मे नहि लड़की के चैन आओर नहि नैहर मे माय-बाप के. सभ परेशान. कतेक लड़की असमय काल के गाल मे समा जाए छथीह. एहि कुप्रथा के खत्म करय लेल जे ई कोशिश भ रहल अछि एकरा सभ लोकनि के तन-मन-धन सं सहयोग करबाक चाही.
मिथिला मे सैकड़ों एनजीओ चलैत अछि. मिथिला राज्य के लेल कतेक संगठन झंडा उठौने अछि मुदा एहि मे सं बेसि संगठन के मिथिलाक लोक सं कोनो लेना-देना नहि अछि.
सभ अपन स्वार्थे अलग राज्य के मांग मे जुटल छैथि. अगर हुनका सभ के कनिओ मिथिलाक चिंता रहतन्हि तं ओ दहेज रूपी दानव के खत्म करय लेल एकटा आंदोलन चलौने रहतिएन्हि.
मुदा ई संगठन सभ के नहि तं मैथिली के चिंता नहि मिथिलाक. मैथिलीक पढ़ाई-लिखाई...किताब... पेपर-पत्रिका... पोस्टर-बैनर...बोर्ड... कार्यक्रम... सीरियल...चैनल किछ के लेल प्रयास नहि बस मिथिला राज्य चाही.
एहि हिसाब सं किछ गोटे मिलिsक जे ई अभियान शुरू करलाह एकर जतेक प्रशंसा कएल जाए कम होएत. मुदा एकरा ओहिना नहि गंभीरता सं लेबय के जरूरत अछि. हेलो मिथिलाक तरफ सं हिनका सभ के शुभकामना छनि.
एहि बैसारक बारे मे कोनो तरहक जानकारी चाही त अहां सभ सम्पर्क क सकय छी:-
मदन ठाकुर - ९३१२४६०१५०
संतोष चौधरी - ९९१०६०७७२०
सुनील कुमार झा – ९९१०१७६१४३
सदस्यता लें टिप्पणियाँ भेजें (Atom)


text:
प्रोटोन
प्रोटोन (नेपाली: प्रोटोन) एक धनात्मक विद्युत आवेशयुक्त मूलभूत कण छी, जे परमाणुक न्युक्लियसमेन्युट्रोनक साथ बसैत अछि। एकरा p प्रतिक चिन्ह द्वारा दर्शाओल जाइत अछि। एहिमे १.६०२E−१९ कोलम्बक धनावेश होएत अछि। एकर द्रव्यमान १.६७२६E−२७ कि.ग्रा. होएत जे इलेक्ट्रोनक द्रव्यमानके लगभग १८३७ गुणा होएत अछि। प्रोटोन तीन प्राथमिक कण दुई अप-क्वार्क आ एक डाउन-क्वार्क मिलि बनल होएत अछि। स्वतन्त्र रूपमे ई हाइड्रोजन आयोन H+क रूपमे पावैत अछि।
एकर नाम ग्रीक शब्दावलीसँ लेल गेल अछि जेकर अर्थ पहिल होएत अछि।
विवरण[सम्पादन करी]
प्रोटोन फर्मिअन होएत अछि , जेकर स्पिन १/२ होएत अछि, ई तीन क्वार्कसभ मिलि बनल होएत अछि, अर्थात ई बेरियोन (हेड्रनक एक प्रकार )क रूपमे अछि। ई सभके दुई अप-क्वार्क एवं एक डाउन-क्वार्क आपसमे सशक्त बल ( strong force )सँ जोडल गेल होएत जे ग्लुअन द्वारा लागू होएत अछि। प्रोटोन आ न्युट्रोनक जोडा न्युक्लिअन कहैत अछि जे किपरमाणु न्युक्लियसमे नाभकीय बल ( nuclear force )सँ आपसमे बाँधल होएत अछि। हायड्रोजन ही एक मात्र एहन तत्त्व छी जेकर परमाणु न्युक्लियसमे प्रोटोन मात्र पावैत अछि, अन्य सभ परमाणुक न्युक्लियसमे प्रोटोन न्युट्रोनक दुनु पावैत अछि। हाइड्रोजन परमाणुक न्युक्लियसमे केवल एकटा प्रोटोन होएत अछि आ एहीमे न्युट्रोन नै पावैत अछि मुद्दा एकर दुई भारी समस्थानिक ड्युटेरियममे एक प्रोटोन आ एकटा न्युट्रोन एवं ट्रिटियममे एकटा प्रोटोन आ दुईटा न्युट्रोन होएत अछि।
स्थायित्व[सम्पादन करी]
प्रोटोन, इलेक्ट्रोन ( ऋणात्मक बिटा रेडियसन )क अवशोषण करबाक लेल न्युट्रोनमे बदलैत अछि।
p+ + e- → no + ve
जाही ठाम p प्रोटोन, e इलेक्ट्रोन, n न्युट्रोन, आ ve इलेक्ट्रोन न्यूट्रीनो अछि।
ई विपरित न्युट्रोन इलेक्ट्रोन (ऋणात्मक बीटा क्षय)के उत्सर्जन करबाक लेल प्रोटोनमे बदलैत अछि।
no → p+ + e- + ve-
प्रोटोनक अर्ध-आयु बहुत समयधरि रहैत अछि (आजुक ब्रह्माण्डक आयुसँ सेहो अधिक)
इतिहास[सम्पादन करी]
प्रोटोनक नामकरण ग्रीक शब्द प्रोटोस protos सँ भेल अछि जेकर अर्थ "प्रथम्" होएत अछि। सन् १९२० मे रदरफोर्ड एकर खोजी केने छल।
सन्दर्भ सामग्रीसभ[सम्पादन करी]


text:
मार्गरेट थ्याचर
मार्गरेट हिल्डा थ्याचर (सन्१९२५-२०१३) बेलायती राजनीतिज्ञ छथिन। थ्याचर लगातार १५ वर्ष बेलायतक कन्जरभेटिभ पार्टीक प्रमुख रहल छलिन।[१] १९७९ सँ १९९० धरि बेलायतक प्रधानमन्त्री पद सम्हाने ओ बेलायतक इतिहासमे सबसँग लाम्बा पदावधि चलाने प्रधानमन्त्री छथि। अपन राजनीतिक अडानमे दृढ रहल ओ लौह महिला (Iron Lady)क रूपमे परिचित छथिन। मार्गरेट थ्याचरक अप्रिल ८ तारिख ८७ वर्षक उमेरमे निधन भेल ।[१][२] पछला कुछ समय सँ स्मरणशक्ति हरावैत हुनका चिकित्सकसभ करिब दश वर्षपहिल सँ नै नबोलैत सुझाएने छल । कयौँ बेर तक हुनका हृदयघातक धक्का महसुश भेल छल । ओ सबसँ शक्तिशाली नेत्री महिला सेहो छलिन ।[२]
सन्दर्भ सामग्रीसभ[सम्पादन करी]
- ↑ १.० १.१ आइरन लेडी थ्याचर नै रहल सेतो पाटी अनलाईन
- ↑ २.० २.१ नै रहल आइरन लेडी थ्याचर नागरिक न्यूज
बाह्य जडीसभ[सम्पादन करी]
- Margaret Thatcher Foundation
- Margaret Thatcher and the Privatization Movement from the Dean Peter Krogh Foreign Affairs Digital Archives


text:
नवका- पुरनका लेख सर्च करु...
पटना मे सेहो गंगा आरती
बनारस मे बड़ भव्य गंगा आरती होएत अछि. एकरा देखय लेल दूर-दूर सं लोक सभ आबय छथिन्ह. विदेशी पर्यटक सभ सेहो आबैत अछि. एकदम सं रंगारंग माहौल रहैत अछि. चहल-पहल बनल रहैत अछि.
बनारस मे होए वाला गंगा दशहरा... गंगा आरती के देखय छलहुं त कई बेर मन मे होए छल जे एहन पटना मे गंगा कात किएक नहि होएत अछि ? काशी...बनारस के धार्मिक महत्व के देखैत एहि सवालके मन मे दबा दैत छलहुं.
मुदा जखन ई पता चलल जे बिहार सरकार एहि पर गंभीर अछि आओर पटना मे सेहो गंगा आरती शुरू करय जा रहल अछि त मन खुशी सं झूमि उठल. पटना के लेल ई नीक कदम अछि. सरकार के एहि के लेल बधाई.
एहि सं पटना मे पर्यटक सभ के संख्या बढ़त. बोधगया... राजगीर आबय वाला विदेशी पर्यटक के पटना आबय के एकटा आओर बहाना मिलि जएतन्हि. पर्यटक के गोलघर... हरमंदिर साहेब... पटनदेवी... खुदाबक्श लाइब्रेरी... महावीर मंदिर... म्यूजियम... तारामंडल... चिड़ियाघर... फ्लोटिंग रेस्ट्रां के संग गंगा आरती देखय के ऑप्शन सेहो मिलि जएतन्हि.
एक दिन पहिनहि खबर मिलल छल जे राज्य सरकार केंद्र के पास गंगा कात के विकास के लेल एकटा प्रस्ताव भेजने अछि. केंद्र ओहि मे किछ बदलाव करय लेल कहलक अछि. अगर ओ पास भ जाएत त पटना मुम्बई जकां चमैक जाएत.
सरकार के कोशिश पटना मे 10-12 किलोमीटर के गंगा कात के चमकाबय के अछि. किलोमीटर के लsक अखन किछ दिक्कत अछि. ई फरछिआ गेलाह के बाद घाट के सुन्दर बनाबय के काज शुरू भ जाएत.
अगर सभ किछ नीक रहल... कोनो अड़चन नहि आएल त अगिला मास सं गंगा आरती शुरू भ जाएत. आरती करय के लेल सरकार तरफ सं ट्रेनिंग सेहो देल जाएत. बाद मे सांस्कृतिक कार्यक्रम सभ सेहो होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
अरुन्धति राय
अरुन्धति राय (जन्म: 24 नोभेम्बर, १९६१) अंग्रेजी भाषाक एक सुप्रसिद्ध लेखिका आ समाजसेवी अछि।[१] अरुन्धति राय अंग्रेजीक सुप्रसिद्ध लेखिका अछि, जे कुछ फिल्मसभमे सेहो काम केने अछि। "द गड अफ स्मल थिंग्स"क लेल बुकर पुरस्कार प्राप्त अरुन्धति रायल लेखनक बाहेक नर्मदा बचाओ आन्दोलन भारतक दोसर जनआन्दोलनमे सेहो भाग लेने छल । कश्मीरके लऽ अनेक विवादास्पद बयानसभक कारण ओ पछिला कुछ समयसँ चर्चामे अछि।[२]
सन्दर्भ सामग्रीसभ[सम्पादन करी]
- ↑ "Arundhati Roy", Encyclopaedia Brittanica, अन्तिम पहुँच १२ मई २०१३।
- ↑ Dhanusha Gokulan (११ नवम्बर २०१२), "‘Fairy princess’ to ‘instinctive critic’", Khaleej Times, अन्तिम पहुँच २०१४-११-०२।
बाह्य जडीसभ[सम्पादन करी]
- Arundhati Roy सँ सम्बन्धित मिडिया विकिमिडिया कमन्समे सेहो अछि।
- अरुन्धति रायक बारेमे वा केल गेल कार्यसभ (वर्ल्डक्याट श्रेणीमे) रहल अछि ।
- इन्टरनेट चलचित्र भण्डारणमे अरुन्धति राय


text:
रेलवे अपन एकटा नवका ई टिकट सेवा शुरू करय जा रहल अछि. अखन इंटरनेट के माध्यम सं टिकट कटाबय लेल आईआरसीटीसी के साइट पर जाsक टिकट कटाबय पड़ैत अछि.
खबर अछि जे आईआरसीटीसी के ई टिकट के सेवा सेहो जारी रहत मुदा रेलवे अपन खुद के सेवा लांच करत. एहि ई टिकट... इंटरनेट सं टिकट कटाबय मे रेलवे एजेंट के कोनो जगह नहि होएत.
एहि मे अहां अपन पर्सनल टिकट कटा सकय छी... अपन परिवार के टिकट कटा सकय छी. थोक मे एजेंट जsका टिकट नहि कटा सकय छी. एहि साइट पर टिकट एजेंट आओर दोसर बिजनेस करय वाला... टिकट सं कमाय करय
वाला लोक के एंट्री नहि होएत.
रेलवे के एहि साइट सं टिकट लेबय लेल पहिने अहां के रजिस्ट्रेशन करय पड़त... अपन एकटा अकाउंट बनाबय पड़त. ओहि अकाउंट सं अहां एक मास मे आठ बेर टिकट कटा सकय छी.
आमतौर पर लोक के मास मे एक-दू बेर सं बेसि जरूरत नहि पड़य छनि टिकट कटाबय के. मुदा कोनो-कोनो मास एतय बेर टिकट कटाबय के जरूरत पड़ि सकैत अछि.
इंटरनेट सं टिकट कटाबय लेल अखन आईआरसीटीसी पर स्लीपर लेल 10 टका आओर दोसर दर्जा के लेल 20 टका लेल जाएक अछि. मुदा रेलवे के एहि साइट सं टिकट लेबय पर एकर आधा सिर्फ पांच आओर दस टका चार्ज लागत.
एहि साइट के सेवा अहां दिन के चौबीस घंटा मे सं 23 घंटा उठा सकय छी. ई साढ़े बारह बजे राति सं शुरू भsक राति के साढ़े 11 बजे तक मिलैत रहत. यानी राति के 11.30 सं 12.30 तक ई सेवा के सिस्टम आराम करत.
तं आब किछ दिनक आओर इंतजार रेलवे के नीक सेवा उठाबय लेल तैयार रहुं. साइट के पता अछि www.indianrailways.gov.in
शुभ यात्रा !
हमर ईमेल:-info@hellomithilaa.com


text: बिहार सरकार बिजली के लs क गंभीर दिखाय दs रहल अछि. राज्य मे एक हज़ार मेगावाट बिजली के एकटा परियोजना के मंजूरी द देल गेल अछि . एकरा लेल निजी कंपनी आधुनिक ग्रुप ऑफ कम्पनीज आओर उर्जा विभाग केर बीच एकटा समझौता पर दस्तखत सेहो कएल गेल अछि . सरकार के तरह सं एहि मौका पर ऊर्जा मंत्री रामाश्रय प्रसाद सिंह आओर आधुनिक पॉवर एंड नेचुरल रिसॉर्स के अध्यक्ष निर्मल अग्रवाल सेहो मौजूद छलाह. आधुनिक ग्रुप ऑफ कम्पनीज कोलकाता के कंपनी अछि. एक हजार मेगावाट बिजली पैदा करय के लेल एहि परियोजना पर करीब 5 हज़ार करोड़ रूपआ खर्च होएत. पटना मे भेल एहि समझौता के बाद सरकारके कहनाय छल जे एहि बिजली उत्पादन के लेल सरकार कंपनी के सभ तरहे मदद करत. मुदा सभस पैघ गप्प त ई अछि जे अखन धरि जगहक कोनो ठोरो -ठिकान नहिं अछि. ओना कंपनी कई ठामक सर्वे कs चुकल अछि. आब देखिऔ सरकार के तरफ सं कोन जगहक सिगनल मिलैत अछि. ओना एहि सं पहिले जे तीनटा कंपनी के संग बिजली बनाबय के लेल समझौता भेल अछि ओहि मे सं ककरो अखन धरि जमीन नहिं मिलल अछि. आब देखल जाउ एहि कंपनी के कहिओ जगह मिलैत अछि आ कहिओ काज शुरू होएत अछि. ओना कोनो राज्य... देशक विकास मे बिजलीके बड़का भूमिका रहैत अछि. भगवान सं मनाविऔ जे चारु कंपनी के जल्दीए जमीन मिलय आ काज शुरू होए. जतेक जल्दी काज शुरू होएत गाम ... घर... शहर मे ओतेक जल्दी बिजली के रौशनी चमकत. बिजली संकट के दूर करय लेल ई एकटा बड़का कदम अछि


text:
गरुडा नगरपालिका
गरुडा नगरपालिका नेपालक मध्यमाञ्चल विकास क्षेत्र अन्तर्गत नारायणी अञ्चलक प रौतहट जिलाम अवस्थित एक नगरपालिका छी।[२][३][४] स्थानीय विकास मन्त्रालय थप ६१ टा नयाँ नगरपालिका रौतहट जिलाम गरुडा बैरीया, महम्मदपुर, पोठीयाही, गेडही गुठी, मलाही , बसविट्टी जिगडीया आर जयनगर ७ गाउँ विकास समितिसभक समेटक गरुडा नगरपालिका घोषणा भेल अछि।[३][५] गरुडा नगरपालिकाक केन्द्र साविक गरुडा बैरीया बजार रहल छेलाह।[२][४] नगरपालिकाक घोषणा आर क्षेत्रविस्तारसँग मुलुकम १ महानगरपालिका, ११ उपमहानगरपालिका, १ सय ७९ नगरपालिका आर ३ हजार २ सय ७८ गाविस कायम भेल अछि। नयाँ नगरपालिका थपिक नेपालक सहरी जनसंख्याक प्रतिशत ३६ दशमलव ८ पुगल मन्त्रालय जनाउने अछि ।[५]
जनसङ्ख्या[सम्पादन करी]
गरुडा नगरपालिका गरुडा बैरीया, महम्मदपुर, पोठीयाही, गेडही गुठी, मलाही , बसविट्टी जिगडीया आर जयनगर गाविससभ मिलक बनल अछि। तहिना राष्ट्रिय जनगणना २०६८ अनुसार ई ७ गाविससभ जनसंख्याक जोडिक गरुडा नगरपालिकाक कूल जनसङ्ख्या ३९,६३७ अछि।[१]
सन्दर्भ सामाग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ २.० २.१ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ ३.० ३.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ४.० ४.१ "गरुडा नपा भएपछि खुशीयाली"।
- ↑ ५.० ५.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।


text:
जनक
जनक (English: Janaka) मिथिलाक ऐतिहासिक राजा छी । जनक वैदिकक राजासबक उल्लेख केल जाएवाला नाम छी ।[१] वैदेह राजा ऋगवैदिक कालक नमी सप्याक नामसँ छलाह, यज्ञ करैत सदेह स्वर्ग गेलाह, ऋगवेदमे वर्णन अछि । ओ इन्द्रकसंग देलन्हि असुर नमुचीक विरुद्ध आ ताहिमे इन्द्र हुनका बचओलन्हि । शतपथ ब्राह्मणक विदेघमाथव आ पुराणक निमि दुनू गोटेक पुरोहित गौतम छथि से दुनू एके छथि आ एतएसँ विदेह राज्यक प्रारम्भ। माथवक पुरहित गौतम मित्रविन्द यज्ञक/ बलिक प्रारम्भ कएलन्हि आ पुनः एकर पुनःस्थापना भेल महाजनक-२ क समयमे याज्ञवल्क्य द्वारा । निमि गौतमक आश्रमक लग जयन्त आ मिथि -जिनका मिथिला नामसँ सेहो सोर कएल जाइत छन्हि, मिथिला राज्यक निर्माण कएलन्हि। सीरध्वज जनक सीताक पिता छथि आ एतयसँ मिथिलाक राजाक सुदृढ़ परम्परा देखबामे अबैत अछि। कृति जनक सीरध्वजक बादक १८म पुस्तमे भेल छलाह । कृति हिरण्यनाभक पुत्र छलाह आ जनक बहुलाश्वक पुत्र छलाह । याज्ञवलक्य हिरण्याभक शिष्य छलाह, हुनकासँ योगक शिक्षा लेने छलाह। कराल जनक द्वारा एकटा ब्राह्मण युवतीक शील-अपहरणक प्रयास भेल आ जनक राजवंश समाप्त भए गेल (सन्दर्भ अश्वघोष-बुद्धचरित आ कौटिल्य-अर्थशास्त्र)।
वैदिक साहित्यमें जनक[सम्पादन करी]
सन्दर्भ सामग्रीसभ[सम्पादन करी]
- ↑ The Videha (or Mithila) kingdom was located in South Asia, the east of the Gandaki river, west of the Koshi river, north of the Ganga river and south of the en:Himalaya. The region is now divided between present day Nepal and the Indian state of Bihar.
एहो सभ देखु[सम्पादन करी]
बाह्य जडीसभ[सम्पादन करी]
- हिन्दु भगवान् आर कथाक शब्दकोश (ISBN 0-500-51088-1) अन्ना धललपिक्सोला द्वारा
- जनकक कथा
- राजा जनकक बारेम
- राजा जनकक इतिहास


text: पटना। बिहार क सबस पैघ सिंचाई परियोजना मे स एक दुर्गावती जलाशय परियोजना क निर्माण लेल केंद्र सरकार स अनुमति भेट गेल अछि। सासाराम क सांसद आ लोकसभा अध्यक्ष मीरा कुमार क निजी हस्तक्षेप स एहि परियोजना क निर्माण क सबटा अडचन समाप्त भ गेल। । 28 दिसम्बर कए केन्द्रीय वन आ पर्यावरण मंत्रालय एहि संबंध मे मंजूरी पत्र जारी केलक अछि। पत्रक अनुसार उच्चतम न्यायालय क निर्देश पर जाहि 22 बिंदु कए बिहार सरकार कए पूरा करबाक छल, ओकरा बिहार सरकार पूरा करि देलक अछि आ ओकर रिपोर्ट केंद्र सरकार कए पठा देलक अछि। संबंधित दस्तावेज क जांच क बाद उक्त परियोजना कए पूरा करबाक निर्देश केंद्र सरकार द्वारा जारी करि देल गेल अछि। राज्य क वन आ पर्यावरण विभाग क सचिव दीपक कुमार सेहो एकर पुष्टि करैत कहला अछि जे आब एकर निर्माण में कोनो अड़चन नहि रहि गेल अछि। जून, 1976 में तत्कालीन सांसद आ केन्द्रीय मंत्री बाबू जगजीवन राम एहि परियोजना क शिलान्यास केने छलाह। 25 करोड़ क लागत स 1980 तक एकरा पूरा हेबाक छल, मुदा एहि मे एखन धरि तीन अरब रुपए खर्च भ चुकल अछि, जखनकि 30 प्रतिशत कार्य एखनो शेष अछि। मुख्यमंत्री नीतीश कुमार सेहो एहि परियोजना स्थल क वरीय अभियंता क एकटा दल क संग पिछला सप्ताह निरीक्षण केने छलाह आ एकरा शीघ्र पूरा करबाक संकेत सेहो देने छलाह। मीरा कुमार आ नीतीश कुमार क प्रयास स दुर्गावती त आब पूरा भ जाएत, मुदा पिछला 40 साल स पूर्णता क बाट ताकि रहल कोसी परियोजना पता नहि कहिया पूरा होएत। उम्मीद कैल जाए जे मिथिला क नेता सेहो दिल्ली दरबार मे एकरा लेल लामबंद हेताह।


text:
आशा नेगी
आशा नेगी एक भारतीय टेलिभिजन अभिनेत्री छी । अपन समकक्षी रित्विक धन्जनीसंग भारतीय नृत्य कार्यक्रम नच बलिए ६क विजेता भेल छल । ओ पवित्रा रिश्ता नामक धारावाहिकमे पुर्वी किर्लोसकरक भूमिका निर्वाह केनए छल ।
व्यक्तिगत जीवनी[सम्पादन करी]
नेगीक जन्म देहरादून, उत्तराखण्डमे भेल छल । हिनकर शिक्षा एहि ठामसँ भेल आ सन् २००९ मे ओ मिस उत्तराखण्ड २००९ कऽ उपाधि प्राप्त केनए छल । तहिना ओ अपन अभिनय करियरक सुरुवात मुम्बईसँ केनए छल ।
सन्दर्भ सामग्रीसभ[सम्पादन करी]
- ↑ "Rithvik Dhanjani's message for Asha Negi on her birthday is worth a read. See photo", २४ अगस्त २०१७, मूलसँ ७ मई २०१९-मे सङ्ग्रहित, अन्तिम पहुँच २२ मई २०१९।


text:
रोमन क्याथोलिक चर्च
क्याथोलिक चर्च, जेकरा रोमन क्याथोलिक चर्चक रूपमे सेहो जानल जाएत अछि, दुनियाक सबसँ पैग ईसाई चर्च (गिरजाघर) छी, दावाक अनुसार एकर सौ करोडसँ अधिक सदस्य अछि ।[१] ओसभक नेता पोप होइए जे धर्माध्यक्षसभक समुदायक प्रधान अछि । ई पश्चिमी आ पूर्वी क्याथोलिक गिरजाघरसभक एक समागम छी, ई अपन लक्ष्यक यीशु मसीहक सुसमाचार फैलेनाए, संस्कार करवेनाए तथा दयालुताक प्रयोगके रूपमे परिभाषित करैत अछि ।
गिरजाघर दुनियाक सबसँ पुरान संस्थानसभमे सँ एक छी आ ई पश्चिमी सभ्यताक इतिहासमे एक प्रमुख भूमिका निभेनए अछि ।[२] ई मानल जाएत अछि कि एकरा यीशु मसीहकद्वारा स्थापित कएल गएल छल, कि एकर धर्माध्यक्ष धर्मदूतसभक उत्तराधिकारी छी आ कि सेन्ट पिटरक उत्तराधिकारीक रूपमे पोपक एक सार्वभौमिक प्रधानता प्राप्त अछि ।
नाम[सम्पादन करी]
सन्दर्भ सामग्रीसभ[सम्पादन करी]
- ↑ "Number of Catholics on the Rise", Zenit News Agency, २७ अप्रैल २०१०, अन्तिम पहुँच २ मई २०१०।
|l=प्यारामिटर ग्रहण नै केलक (सहायता). क्याथोलिक आ पादरीक सङ्ख्या आ सदाचारी रूपमे ओसभद्वारा वितरण आ सन् २००० आ सन् २००८ क बीचक परिवर्तन पर अधिक जानकारीक लेल "Annuario Statistico della Chiesa dell'anno 2008", Holy See Press Office, २७ अप्रैल २०१०, अन्तिम पहुँच २ मई २०१०। देखी (इटालीयनमे)
- ↑ ओ'कॉलिन्स, पृष्ठ v (प्रस्तावना).
बाह्य जडीसभ[सम्पादन करी]
रोमन क्याथोलिक चर्चक सम्बन्धमे विकिपिडियाक भातृ योजनासभमे ताकी:
- Vatican.va – आधिकारिक वेबसाइट होली सी
- News.va – आधिकारिक समाचार वेबसाइट
- Vatican YouTube – आधिकारिक युट्युब च्यानल


text:
आलेक्सान्द्रा कोलोन्ताइ
आलेक्सान्द्रा मिखाइलोभ्ना कोलोन्ताइ (AлekcáHдpa MиxáйлoBHa KoллoHTáй) (१८७२-१९५२) - ओ १८९० क दशकसँ सामाजिक-जनवादी छेल्हीन् । अन्तर्राष्ट्रिय समाजवादी महिला आन्दोलनम सक्रिय भेल छेलहिन १९१४ पहिने मेन्शेभिकक सदस्य छेल्हिन। १९१७म कोलोन्ताइ पार्टीक केन्द्रीय कमिटीमा निर्वाचित भेल।
रुसको अक्टोबर क्रान्तिपछिक सोभियत सरकारम कोलोन्ताइक सामाजिक कल्याणक कमिसार (मन्त्री) बनल। सोभियत इतिहासमा ओ पहिल महिला मन्त्री छी। बुखारिनसँ 'लेफ्त कम्युनिष्ट' फ्याक्शनमा रहल आर जर्मनीसँ भेल ब्रेस्त-लितोभ्स्क शान्ति सम्झौताक विरोध केलक । अहि स पहिन तीनथरी विचार देखा परल छल । लेनिन अहिमे तत्काल हास्ताक्षर करवाक पक्षम छल, जर्मनीम क्रान्ति होएक आसम त्रोत्स्की सम्झौता घसकेवाक पक्षम छल आर वर्कर्स अपोजिसन्का नेता जर्मनीविरुद्ध क्रान्तिकारी युद्धक पक्षमा छल।
, कोलोन्ताइलाई मेक्सिको आर स्क्यान्डिनेभियाली मुलुकम कूटनैतिक पदमा पठावल गेल।


text:
ⓘ सूर्यगढी गाउँपालिका
सूर्यगढी गाउँपालिका नुवाकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद नुवाकोट जिलामे साविकक लच्याङ, बागेश्वरी, हल्देकालिका, आ गणेशस्थान गाउँ विकास समितिसभके मिलाए सूर्यगढी गाउँपालिका बनाएल गेल अछि । सूर्यगढी गाउँपालिकाक कूल क्षेत्रफल ४९.०९ वर्गकिलोमिटर रहल अछि । ई गाउँपालिका ५ वडामे विभाजन कएल गेल अछि । ई गाउँपालिकक कूल जनसङ्ख्या १६८०० रहल अछि । ई गाउँपालिकाक सिमाना पूर्वमे तादी गाउँपालिका आ पञ्चकन्या गाउँपालिका, पश्चिममे बिदुर नगरपालिका, उत्तरमे रसुवा जिला तथा दक्षिणमे लिखु गाउँपालिका धरि फैलल अछि ।


text:
पटना : रवि(06.09.2015)केँ मैथिलीक वरेण्य साहित्यकार श्याम दरिहरे केर नव्यतम कृति 'घुरि आउ मान्या' (उपन्यास)क लोकार्पण समारोहक आयोजन ए.एन. सिन्हा समाजिक अध्ययन संस्थानक सभागारमे सम्पन्न भेल. कार्यक्रम अपराह्न तीन बजेसँ सांझुक छः बजे धरि चलल.
पोथीक विमोचन ए.एन.सिन्हा समाजिक अध्ययन संस्थानक निदेशक डाॅ. दिगम्बर मिश्र दिवाकर केलनि. एहि लोकार्पण समारोहक अध्यक्षता चेतना समितिक सचिव, संपादक घर-बाहर आ मैथिली साहित्यक प्रख्यात आलोचक-समीक्षक बासुकीनाथ झा केलनि.
जकर बाद कार्यक्रम मुख्य अतिथि डाॅ.डी एम मिश्र, प्रख्यात कथाकार अशोक, कलानंदजी अओर बिभुतीजी द्वारा पोथी पर विस्तृत चर्चा कयल गेल.
मैथिली उपन्यासक सय बर्खक इतिहासमे 'घुरि आउ मान्या' एहन पहिल उपन्यास अछि जे भारतीय अध्यात्म, विज्ञान आ दर्शनशास्त्रक तुलनात्मक प्रयोग कयल गेल अछि. एहि आयोजन अध्यक्ष वासुकी बाबूक कहब मानी तँ ई पोथी मैथिली साहित्यजगतमे एकटा माइल स्टोन साबित होयत.
पुस्तक पर चर्चा करैत कथाकार अशोक कहलनि जे मैथिलीमे सब दिन लौकिक कथा-उपन्यास लिखल जाइत रहलैक मुदा 'घुरि आउ मान्या' अलौकिक उपन्यास अछि. ओ दरिहरे जीक पोथीक तुलना मेलुहा सीरीजक प्रख्यात लेखक अमीष त्रिपाठीसँ करैत कहलनि जे मैथिली उपन्यास वा कथामे ई पहिल अवसर अछि जे पोथीमे धर्म, अध्यात्म, दर्शनक संग-संग विज्ञानक गप्प कयल गेल छैक.
पोथी पर चर्चमे एकटा बात आर जे सोझाँ आयल कि उपरोक्त सभ समीक्षक एहि पोथीक रोचकता आर मनोरंजन पूर्ण भाषा-शैलीकेँ गप्प कहलनि आ पोथी बेसी सं बेसी लोक द्वारा पढ़ल जयबाक मांग केलनि.
लोकार्पण समारोहक अंतमे पोथीक प्रकाशक अओर शेखर प्रकाशनक संचालक शरदिन्दु चौधरी धन्यवाद ज्ञापन केलनि. कार्यक्रममे साहित्यानुरागी लोकनिक बेस जुटान भेल छल. कुल मिला क' ई एकटा सफल आयोजन रहलैक. एकर संचालन डाॅ. कमल मोहन चुन्नू केलनि.
नोट- इच्छुक पाठकवृन्द ई पोथी पहिल ऑनलाइन मैथिली बुक स्टोर www.sappymart.com सं कीन सकैत छी.
(रिपोर्ट : बाल मुकुंद पाठक)


text:
एम्हर किछु साल मे दिल्ली मैथिली-मिथिला एक्टिविटीक नबका ठेकान बनि क' अभरल अछि. स्पष्ट अछि जे ई शहर देशक राजधानी अछि आ ओतय भारी संख्या मे मैथिल बासोबास क' रहल छथि. भाषा-साहित्य-संस्कृति कें ल' प्रवासीक मोन मे दरेग रहिते छनि, आ दिल्लीक मैथिल लोकनि दिल्ली मे मिथिला बसओने छथि.
मैथिलीक पहिल टीवी चैनल 'सौभाग्य मिथिला' दिल्लीक प्रवासी कें जगेबा मे नीक भूमिका निमाहलक, एहि मे कोनो संदेह नै! बन्न भेलाक बादो ओ जे काज क' गेल से चिरकाल स्मरणीय रहत. ई दिल्ली कें नीक संख्या मे कवि, कलाकार, पत्रकार देने गेल, जाहि सं आइ दिल्ली मे मैथिली क्रियाकलापक एकटा ट्रेंड स्थापित भेल देखना जा रहल अछि.
एही सं निकलल किछु पत्रकार लोकनि मैथिली पत्रकारिता कें सेहो दशा-दिशा देबा मे महत्वपूर्ण भूमिका निर्वाह क' रहल छथि. ओही मे आब एकटा स्थापित नाम बनि गेल छथि पत्रकार ललित नारायण झा. विगत किछु साल सं वेब पत्रकारिता मे स्वयं कें साबित केलाक उपरान्त मैथिली मे समाचार पत्रिकाक अभाव कें अकानैत ओ प्रिंट मासिक पत्रिका 'मिथिला मिरर' शुरू केलनि अछि.
मैथिली भाषाक एहि मासिक पत्रिकाक नवम्बर 2017 मे प्रवेशांक बहार भेल अछि, जे बेस ठोस पत्रिकाक भविष्यक प्रति आशान्वित करैत अछि. मात्र 20 टाका मूल्यक ई पत्रिका 'ग्लोबल मिथिलाक मुखर आवाज' बनबाक लेल सचेष्ट देखल जा रहल अछि. 50 पृष्ठक एहि पत्रिका मे विविध विषयक टटका आलेख-रिपोर्ट शामिल कएल गेल अछि, जे पाठक कें जिज्ञासा बढ़बैत अछि.
एहि समाचार पत्रिका मे समसामयिक घटनाक एक्सक्लूसिव रिपोर्ट पाठक लेल पूर्ण खोराक जुटबैत अछि आ ई ललित बाबूक पत्रकारिताक जे ऊहि छनि, तकर एकटा अएना देखबा मे अबैत अछि. पत्रिका देखने-पढ़ने हम एक लाइन मे कही त' एहि पत्रिका लग एकटा नीक कॉपी एडिटर उपलब्ध भ' जाइ त' ई मैथिलीक 'आउटलुक' बनि सकैत अछि.
प्रिंट पत्रकारिता मे दशक भरिक अपन अनुभवक आधार पर एतेकटा कहब जे संपादन विभाग मे भीड़ बढ़ओने आ अवैतनिक लोक रखने ई अपन मिजाज हासिल नै क' सकत. मुंह देखि टीम नै बनाबथि आ नीक मार्केटिंग प्लानक संग आगू बढ़थि, त' मिथिला मिरर मैथिली भाषा मे समाचार पत्रिकाक एकटा नीक आ स्थाई विकल्प भ' सकैत अछि. शुभकामना!
— रूपेश त्योंथ (संपादक, मिथिमीडिया)
फोटो साभार: मनीष झा (फेसबुक)


text:
नवका- पुरनका लेख सर्च करु...
मिथिलाक किसानक संग सौतेला बर्ताव
उत्तर बिहारक कइटा इलाका अखन बाढ़ि मे डूबल अछि. लोक बाढ़िक पानि सं परेशान अछि. रहनाय... खनाय... पिनाय सं लsक दिशा-मैदान दिस जनाय तक के तकलीफ अछि. ऐहन मे भारत सरकार के मकई के निर्यात पर रोक लगयला सं मिथिलांचलक कोशी क्षेत्रक किसान परेशान छथि. कोशीक बाढ़ि वाला इलाका में मकई प्रमुख फसल अछि. लोकक खनाय... पिनाय... सभ किछ खेती पर निर्भर अछि आओर एहि इलाका के खेती आई- काल्हि बड़ किछ मकई केर खेती पर निर्भर अछि. बाढ़ि वाला एहि इलाका मे एहि नकदी फसल सं लोकक चेहरा पर खुशहाली आएल अछि. मुदा एकर निर्यात पर रोक लगला सं किसानक चेहरा मुरझा गेल अछि. जेना -तेना कोनो दाम पर अपन फसल के... अनाज के बेच रहल छथिन्ह. किएक तं बेसि दिन ओ एकरा अपना पास रखिओ नहिं सकैत छथि. बाढ़ि कनि बिसेक भेल नहिं कि सभ मकई केर भंडार पानि में बहि जाएत. मुदा किछिए किसान अपन मकई बेच सकलाह अ. ज्यादातर किसानक मकई अखनो हुनके पास छनि. व्यापारी सभ जे थोक मे किसान सं माल खरीद लैत छलाह ओ एकदमे सं हाथ खिंच लेने छथिन्ह. व्यापारी सभ के कहनाय छनि जे सरकारे रोक लगा देने छै त हम कि कs सकय छी. हम एकदम मजबूर छी. किसानक मकईक फसल बर्बाद भs रहल अछि. लाखों टन मकई रेलवे के वैगन मे... ट्रक आओर ट्रेक्टर पर लादल रखल अछि. मुदा जेहिना लादल गेल तेहिना राखल अछि. सिर्फ किसाने नहिं सभ परेशान छथि... व्यापारी... मजदूर... घोड़ा-गाड़ी वाला सभ. सभक कमाई एक दोसरा सं जुड़ल अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
सदस्यता लें टिप्पणियाँ भेजें (Atom)


text:
राजकमलक अपन एकटा कविता मे कहैत छथि : कविता हमर काँचे रहि गेल /एहि जारनि सँ उठल कहाँ धधरा। से ई धधरा तँ उठल मुदा राजकमल देखि नहि सकला ! जेना जेना समय बढ़ैत अछि एहि धधराक पसार बढ़िए रहल अछि। काल्हि राजकमल जयंती पर समकालीन अभिव्यक्तिक विराट मंच 'फेसबुक' एहि धधरा सँ चहुदिस प्रकाशित छल। वस्तुतः रचनाकारक दू गोट जीवन होइत छैक। ओकर दोसर जीवन तखन आरम्भ होइत छैक जखन ओ मात्र अपन रचना मे जिअब आरम्भ करैत अछि। एहि सन्दर्भ मे हम फूल बाबू केँ एखनहुँ मैथिलीक आँगन मे कतहुँ भरि मुँह पान खएने जुआन होइत देखैत छियनि। मैथिली-हिन्दीक अप्रतिम शब्दशिल्पी राजकमल अपन साहित्यिक प्रगतिशीलता ,आधुनिक चेतना तथा समाजक यथार्थवादी चित्रणक सामर्थ्य सँ एखनहुँ भोरुकबा तरेगन सन प्रेरणाक अहर्निश स्रोत बनल छथि। कृति राजकमल हुए अथवा व्यक्ति राजकमल , ई दुनू दंतकथाक एकगोट एहन संगोर अछि जाहि मे वर्जना नव वितानक संग परिभाषित होइत अछि । ई मिथिलाक एहि प्रस्तुति मे आउ पढ़ी एहि युगद्रष्टा साहित्यकारक मादे नवतुरिया सृजक 'मुकुंद मयंक'क विचार : विकाश वत्सनाभ।
आई दिसम्बर महिनाक तेरह तारीख अछि। हम साल केँ दु टा दिन जल्दी नहि बिसरति छी, दिसम्बर महीनाक तेरह तारीख आ जून महिनाक उन्नीस तारीख। बिसरल कोना जा सकैत अछि ? हिंदी आ मैथिली साहित्यक सरोवर केँ "राजकमल" के सम्बन्ध जे छनि एहि दुनू दिन सँ। नागार्जुन एक ठाम लिखैत छथि -
बिम्बग्राही तुम स्वच्छ स्फटिक तुम प्रभा तरल ,
भासित जिसमे सित- असित, मलिन एंव उज्ज्वल
तुम चर्चाओ के केन्द्रबिन्दु , तुम नित्य नवल ,
इस-उस पीढ़ी के लिए विरोधाभास प्रबल
बाहर छलमय, भीतर भीतर थे निश्छल ,
तुम तो थे अदभुत व्यक्ति, चौधरी राजकमल ।
राजकमल चौधरीक परिचयक लेल यात्री जी केँ ई चारि पाँती बहुत हद तक सहायक होएत अछि। राजकमल अर्थात राजकमल चौधरी।राजकमल अर्थात वीर विक्रम फूल बाबू राजा मणीन्द्र नारायण मधुसूधन दास चौधरी। राजकमल अर्थात मणीन्द्र। राजकमल अर्थात फूल बाबू। अझुके दिन 1929 ई के राजकमल चौधरी के जन्म अपन मामागाम रामपुरमे भेल छलनि ओना हिनक पैतृक गाम मिथिलाक महिमामण्डित संस्कृतिनिष्ठ मण्डन मिश्रक गाम आ जगत जननी माँ उग्रताराक सुप्रसिद्ध पीठ महिषी छलनि । हिंदी आ मैथिली साहित्य के अपन कलम सँ समृद्ध कर' वाला राजकमल अपन व्यक्तिगत जीवन केँ कहियो समृद्ध नहि क' सकला । विवाह उपरांत राजकमल अपने अपन परिस्थिक दारुन चित्रण एकठाम 'हितोपदेश' शीर्षक कवितामे कहनहु छथि -
राति खन भोजन काल कहलनि सतमाय
बाउ, बहराउ कविताक कोहबर सँ
नौकरी-चाकरिक करू उपाय
अहाँ असकरे नहि छी
एकटा कन्याक हाथ छियै धएने
नहि चलत काज
कालिदास बाणभट्ट विद्यापति कएने
विक्रमादित्य ,श्रीहर्ष, लखिमा ठकुराइन सभ
भए जाउथ स्वाहा
जाइ छी, फोलब पान-बीड़ीक दोकान दरभंगा
टावर-चौराहा
क्रमशः हिंदी आ मैथिली साहित्य मे जे आधुनिकता के प्रयोगक संग संग मौलिकता सँ पूर्ण अपन समय सँ बहुत आगा के रचना जाहि तरहे राजकमल कएलनि भरिसके कतोह और भेटत । और एहि कारण राजकमल भीड़ सँ एकदम अलग साहित्यक आकाश में ध्रुव तारा जकाँ चमकैत छथि । जहिना राजकमलक कृतित्व प्रभावित करैत अछि तहिना राजकमल क' आकर्षक व्यक्तित्व छल ।एहि बातक प्रमाण एहि सँ भेटैत अछि जे हम सभ जखन हिनक विषय मे सुनैत छी/ पढ़ैत छी तँ एतेक आकर्षित होएत छी तँ राजकमल के प्रत्यक्ष दर्शी कतेक आकर्षित होएत हेतैक एकर अनुमाने टा लगाओल जा सकैत अछि । स्वछंद प्रविर्तीक लोक, राजकमल स्वभाव सँ बहुत जिद्दी छलाह कारण कहियो भावावेशमे बाजल छलाह जे एहन पिताक (अपन पिता के मादे) मृत्यु भेला पर संस्कारो मे उपस्थिति नहि होएब आ से 10 जनवरी 1967 कँ जखन हिनक पिताक मृत्यु भेलनि तँ समाद आयला बादो अंतिम संस्कार मे शामिल नहि भेला हँ मुदा पाछा श्राद्ध कर्म कएलनि । राजकमलक मोन मे एक बेर जे भाव उत्पन्न भेल से अंत धरि बनल रहैत छल ।जँ राजकमलक रचना सभकेँ गप्प करी तँ स्वयं व्यंगसम्राट हरिमोहन झाक ई उदगार छनि जे -
सुकुमार काव्यकेर ताजमहल
प्रतिभाक पुंज हे राजकमल
वाणीक दिवंगत पुत्र सबल
अगणित मानसमे रहब बनल
हे अमर ! हमर शुचि राजकमल ।
तहिना मैथिली के दोसर विद्वान श्रीशजी कँ कथन छनि -"प्रतिभाक धनिक राजकमल मैथिली साहित्यक आकाशमे प्रज्वलित धूमकेतु जकाँ अपन प्रतिभाक दाह क्षण भरिक हेतु अंकित कए विलीन भ' गेलाह"राजकमल एकहि संगे कवि, कथाकार ,समालोचक तँ छथिहे संगहि उपन्यासकार सेहो छलाह ।रामनुग्रह झा एक ठाम ठीके लिखने छथि जे ई निर्णय करब बड़ कठिन की छलाह ? कवि ,कथाकार ,उपन्यासकार,समीक्षक, वा सम्पादक ।
राजकमल जीवते दन्तक कथा के नायक बनि गेल छलाह ,मातृहीन, घरनिकलुआ ,भृमणशील अपन ऊपर आस्था रखनाहर , तर्कवादी , घनघोर नास्तिक संगहि मनुष्य मे जतेक प्रकारक दुव्यर्सन होएत अछि ओ सबटा हिनका मे छलनि ।
ताहि हेतु हिनका सम्बन्ध मे किछु लिखब एतेक आसान नहि । तन्त्रनाथ झा कहैत छथिन भुट्ट लोक जे यदि बाँहि उठा क' गाछक फुनगीपरक गोपी तोड़ चाहय तँ, ओ जेहेन उपहासक विषय हेतैक सैह स्थिती राजकमल चौधरी के विषय मे लिखबा काल हमरा होएत अछि । ओना कहलो गेल छैक - हरि अनंत हरि कथा अनन्ता । तखन एकटा गप्प और छैक जे कोनो ने कोनो गुण, विशेषता राजकमल मे एहन अवश्य छलनि जे मात्र अड़तीसे बर्षक अल्पायु मे अपन तीव्र आलोक सँ साहित्यक तिमीराच्छन्न गगन मे एहन नक्षत्र जकाँ उदभासित भेलाह जे ककरो-ककरो चिंतन मनन करबाक लेल अवश्य कए दैत अछि ।
बस एतेबा कहब जे राजकमल रचना आइयो ओतबे प्रसांगिक छथि जतेक की ओहि समय मे छल होएत । आइ जखन फेसबुकक दौर मे जखन इनबॉक्स मे लोकक मोनक अन्हार उतकरबाक गप्प सामान्य भ' गेल अछि ताहि समय मे राजकमल कनिये बेसीये मोन पड़ैत छथि , ओ राजकमल जे वर्जना के भाषा सँ मुक्त राख' चाहैत छला । जँ आइ राजकमल जीवित रहितथि तँ बस एतबे प्रश्न करितोह जे कोना एहेन व्यक्तित्व बनेलीये , कोना के एहेन कृतित्व रचलीये । मुदा कियाक अपन जिम्मेदारी सँ भगलिये ???
_________________________________________________________________
मुकुंद मयंक सम्प्रति पटना रहैत छथि आ मैथिली पोथीक ऑनलाइन स्टोर 'सेप्पीमार्ट'क संचालन करैत छथि। अपन भाषा साहित्यिक आग्रही एहि नवतुरिया सृजकक रचना सभ समय समय पर प्रकाशित होइत रहैत अछि। हिनक एकगोट लघु प्रेम कथाक सहयोगी सङ्कलन 'प्रेमक टाइमलाइन' सेहो प्रकाशित भेल छनि।
हमर अहाँक राजकमल : मुकुंद मयंक Reviewed by Unknown on दिसंबर 14, 2017 Rating:
सदस्यता लें टिप्पणियाँ भेजें ( Atom )


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 31 जनवरी 2012
गजल- भास्करानन्द झा भास्कर
प्रस्तुतकर्ता आ लेखक छथि BHASKARANAND JHA पर 6:34 pm कोई टिप्पणी नहीं:
लेबल: गजल, भास्करानंद झा भास्कर
गजल- भास्करानन्द झा भास्कर
बड मनभावन नयनक शोभा, काया श्याम वर्ण उत्किर्ण
सहसमुखी सौन्दर्यक अक्ष छनि, वक्ष समक्ष प्रेम उतीर्ण ।
पैघ केशक कलि फ़ूटित बनिकए खिलि प्रेमक किसलय
नख सिख दहक महक विराजत , हॄदय होयत विदिर्ण ।
मुसिक मुसिक मन उपवन विचरय सुन्दर सब नर- नारी
प्रेमालय केर छात्र गिरि कए भय जायत बहुधा अनुतीर्ण ।
प्रेम पथिक पथ जीवन बिसराए , पटकैत सदिखन माथ
बनि कवि आब सर्वत्र बौराए, दूषित देह लागै जीर्ण शीर्ण ।
- भास्कर झा 31/01/2012
प्रस्तुतकर्ता आ लेखक छथि BHASKARANAND JHA पर 6:32 pm कोई टिप्पणी नहीं:
लेबल: गजल, भास्करानंद झा भास्कर
गजल
जखन सँ खसल आँचर देखलहुँ हम
तखन सँ बुझू सबटा बिसरलहुँ हम
होस रहल नै कतय छी कनिको अपन
आब तs अहीं में पूर्णतय रमलहुँ हम
दोख आँचरक नै ई खुसनसीबि हमर
मोन में अहाँ कए अपन बनेलहुँ हम
अहाँ मानु नै मानु आँचर हमहि राखब
खसै छै कतेक खसै दियौ ठानलहुँ हम
सुकोमल काया बदन सुन्नर चन्दन सँ
आँचरक बहाने अहाँ केँ जानलहुँ हम
तखन सँ बुझू सबटा बिसरलहुँ हम
होस रहल नै कतय छी कनिको अपन
आब तs अहीं में पूर्णतय रमलहुँ हम
दोख आँचरक नै ई खुसनसीबि हमर
मोन में अहाँ कए अपन बनेलहुँ हम
अहाँ मानु नै मानु आँचर हमहि राखब
खसै छै कतेक खसै दियौ ठानलहुँ हम
सुकोमल काया बदन सुन्नर चन्दन सँ
आँचरक बहाने अहाँ केँ जानलहुँ हम
(सरल वार्णिक बहर, वर्ण-१६)
जगदानन्द झा 'मनु' : गजल संख्या-१४
प्रस्तुतकर्ता आ लेखक छथि जगदानन्द झा 'मनु' पर 6:04 pm कोई टिप्पणी नहीं:
लेबल: गजल, जगदानन्द झा 'मनु'
गजल@ प्रभात राय भट्ट
गजल
आब कहिया तक रहतै, हमर मोन उदास यौ पिया
होलीमें गाम एबैय,तोड़ब नै हमर विस्वास यौ पिया
अहांक ईआद में तर्सल जिया,बरसल नैना सं नीर
बैषाखी बीत बरषलै सावन,बुझलै नै प्यास यौ पिया
सुकसुकराती दियाबाती, बितगेल दष्मी दशहरा यौ
छैठो में गाम नै एलौं, तोड़ी देलौं मोनक हुलास यौ पिया
मोन भ S गेल आजित, कहिया भेटत अहाँक दुलार यौ
एबेर फागुमें अहाँ आएब,मोन में अछि आस यौ पिया
जौं गाम नै आएब, हमर मुइलो मुह देख नै पाएब
फेर ककरा संग करब, प्रीतक भोग विलास यो पिया
....................वर्ण:-२१..............................
रचनाकार:-प्रभात राय भट्ट
प्रस्तुतकर्ता आ लेखक छथि Prabhat punam पर 1:00 am कोई टिप्पणी नहीं:
लेबल: गजल, प्रभात राय भट्ट
विदेह नाट्य उत्सव २०१२ (भाग-२)
प्रस्तुतकर्ता आ लेखक छथि Unknown पर 12:09 am कोई टिप्पणी नहीं:
विदेह मैथिली नाट्य उत्सव २०१२
प्रस्तुतकर्ता आ लेखक छथि Unknown पर 12:09 am कोई टिप्पणी नहीं:
सदस्यता लें संदेश (Atom)


text:
कलकत्ता. मिथिलाक लोक चूरा-दही बहुत बेसी पसिन करैत छथि. एक दिस माछ-भात मैथिल केर मोनगर भोजन अछि त' चूरा-दही सेहो कनियो कम नहि अछि. दांत कटकटाइत जाड़ मे चूरा-दही देखतहि मैथिल मोन मे अजबे स्फूर्ति आबि जाइत अछि. मिथिला विकास परिषद् कोलकाता किछु एहने प्रीतिभोज रविदिन 27 जनवरी 2013 कें आयोजित करय जा रहल अछि. मलंगिया नाट्य महोत्सव मे अपन प्रदर्शन सं संतुष्ट रंगकर्मी लोकनिक लेल परिषद् एहि भोजक आयोजन करत, जाहि मे निमंत्रित कयल किछु अन्य गोटे सेहो भाग लेताह. परिषद् केर राष्ट्रीय अध्यक्ष अशोक झा जनतब देलनि जे मिथिलाक आहार, विचार आ परिधान पहिचान छैक आ हमरा सभ एहि आयोजन सं देश मे पसरैत कुरीति आ कुव्यवहार कें विरोध करैत छी. ओ कहलनि जे प्रीति-भोज केर व्यंजन मिथिला महिला मंच केर किरण इस्सर द्वारा तैयार कयल जा रहल अछि. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
प्रगतिशील मैथिली समाद पोर्टल अछि मिथिमीडिया. एकर मुख्य उद्देश्य मिथिला ओ मैथिलीक विभिन्न हलचल ओ हालचाल प्रकाशित ओ प्रसारित करब अछि. संगहि ई मिथिला, मैथिली ओ मैथिलक संस्था, अभियान व कार्यक्रमक ऑनलाइन प्रचारक काज सेहो करैत अछि. पाठक केर अभिरूचि कें देखैत एहि ठाम साहित्य, सिनेमा व अन्यान्य विषय केर सामग्री उपलब्ध अछि.
मैथिली, मिथिला ओ मैथिल सं सम्बंधित पर्याप्त कार्यक्रम सालभरि देश-विदेश मे होइत अछि. एहि विषय मे जनतब सेहो मीडिया केर विभिन्न माध्यम सं सोझां अबैत रहैत अछि. मुदा कोनो एहन माध्यम नहि अछि जतय सभ कार्यक्रमक एकठाम समुचित जनतब हो. कार्यक्रमक खंडित ओ आंशिक जनतब अपर्याप्त सिद्ध होइछ. एहना मे एकठाम पाठकक पिपाषा ओ जिज्ञासुक जिज्ञासा कें शांत करबाक हेतु चुरुक भरि जल ओ जनतब थिक मिथिमीडिया.
मैथिली मे अछिनरे वेब पोर्टल अछि. समाद, संगीत, साहित्य आदि विषयक वेबसाइट केर कोनो कमी नहि अछि. वेब पर मैथिली केर उपस्थिति अन्य भारतीय भाषा सं कम नहि अछि. तथापि शुद्ध ओ सटीक मैथिली समाद पोर्टलक खगता बनले अछि. एहि खगता कें पूर्ण करबाक उद्देश्यक एक प्रयास थिक मिथिमीडिया.
सतत प्रगतिशील साकांक्ष समदिया


text:
कटिहार मे अलीगढ़ मुस्लिम विश्वविद्यालय !!!
अलीगढ़ मुस्लिम विश्वविद्यालय... एएमयू कटिहार मे... अछि न नीक खबर. मुदा ई नीक खबर के धरातल पर आबय लेल बिहार सरकार के सहयोग के जरूरत पड़त. बिहार सरकार के एकरा लेल जमीन... बिजली आओर पानि के इंतजाम करय पड़तन्हि. एएमयू के एहि केन्द्र के लेल करीब तीन सय एकड़ जमीन के जरूरत पड़त. तीन सय एकड़ जमीन ओहो मुफ्त मे... मुफ्त मे मुश्किल लगैत अछि. ओना सरकार चाहय त किछ मुश्किल नहिं अछि. एएमयू के देश भर मे एहन पांच टा केंद्र खुलत. एहि पर करीब दु हजार करोड़ रुपया के खर्च आएत ओहि हिसाब सं कटिहार मे बनय वाला केंद्र पर सेहो चारि सय रुपया खर्च होएत. एहि सं मिथिलांचल के शिक्षा के क्षेत्र मे त फायदा होएबे करत दोसर क्षेत्र मे विकास सेहो होएत. पैसा अएला सं इंफ्रास्ट्रक्चर सेहो मजबूत होएत. लोक के जीवन स्तर मे सुधार आएत. केन्द्र के लेल चारि सय करोड़ रुपया बहुत होइ छै आओर ओतेक रुपया कटिहार मे केन्द्र बनाबय मे लागत त सैकड़ो लोक के रोजगार सेहो मिलतन्हि. नवका रोड... मकान... दोकान सभ बनत. विकासक बयार बहत. विश्वविद्यालय के केन्द्र खोलय के लेल मुख्यमंत्री के पास चिट्ठी भेजल गेल अछि . ओना एहि सभ मे कहि सकय छी अपन केंद्रीय मानव संसाधन मंत्री फातमी जीक योगदान अछि. बिना हुनकर योगदान के ई मिथिला...बिहार नहिं आबि सकय छल. फातमीजी कइटा संस्थान के बिहार मे लाबय मे कामयाब रहला अ. मुदा अखन किछ कहल नहिं जा सकय अ पहिने सरकार तरफ सं ग्रीन सिगनल मिलय तब न.


text:
आओर होएबो किएक नहि करथिन्ह मास दिन पहिने सं तैयारी सेहो भs रहल छल. तीन दिन तक चलल एहि बिहार दिवस उत्सव मे सभ तरहक कार्यक्रम के समावेश कएल गेल छल. कतहुं बच्चा सभ के प्रतियोगिता भेल त कतहुं हंसी-ठहाका के महफिल जमल . कतहु कवि गोष्ठी त कतहुं जागरुकता कार्यक्रम. कतहुं पवन कार्टून बनाबय के गुर सीखाबय छलखिन्ह त कतहुं गीतनाद आओर कतहुं नाटक भs रहल छल. मुदा हर ठाम बिहार सं जुड़ल संदेश. किछ ठाम अपन-अपन क्षेत्र के जानकार... विशेषज्ञ लोकनि बिहारक इतिहास के बारे मे लोक के जानकारी द रहल छलखिन्ह. तरह-तरह के कलाकृति के माध्यम सं सेहो बिहारक जानकारी देल गेल. एहिठाम शांति स्तूप... नालंदा...राजगीर...बौधगया आओर दोसर धरोहर के कलाकृति बना लोक के सामने राखल गेल. पोस्टर आओर पेंटिंग के जरिए सेहो लोक के अपन लोककला... संस्कृति सं परिचय कराएल गेल. मधुबनी पेंटिंग... टिकुली कला...आओर दोसर लोक कला के सेहो नीक ढंग से लोक के बताएल गेल.
बिहार दिवस उत्सव लोक मे बिहारी स्वाभिमान जगाबय मे सफल रहल. लोक सभ मे एक बेर फेर सं बिहारीपन के भाव जगल. लोक सभ एहिठाम सं मन मे ठानि कs अपन-अपन घर विदा भेलखिन्ह जे आब जतेक मेहनत करय पड़य हम बिहार के आगां लs जाक छोड़ब. अपन आबय वाला नेना-भुटका के एकटा सुनहरा भविष्य द क छोड़ब. पिछला किछ साल मे बिहार भने किछ पाछा चलि गेल होए. केंद्रक उपेक्षा के कारण... राजनीतिक पक्षपात के कारण भने बिहार देश मे सभ सं पिछडैत चलि गेल होए... आब नहि. लोकक उत्साह देखि त लगैत अछि काश ई बिहार उत्सव सच मे किछ दिन पहिने शुरू भs गेल रहैत.